ஜெயலலிதா வாழ்ந்த போயஸ்கார்டனில் தீபா - தீபக் சண்டை போட்டது ஏன்?

சென்னை ஜெயலலிதா வாழ்ந்த போயஸ்கார்டன் வீடு புகழ் பெற்றது. இந்த வீட்டை தீபாவின் பாட்டி (ஜெயலலிதாவின் தாய்) சந்தியா என்ற வேதவல்லி பெயருக்கு 1967-ல் ஜெயலலிதா வாங்கி இருக்கிறார். இந்த சொத்தின் அப்போதைய விலை வெறும் 1 லட்சத்து 32 ஆயிரம்தான். தாயின் பெயரில் வேதா இல்லம் என்று பெயரும் சூட்டினார். 1971-ல் சந்தியா மரணம் அடைந்ததும் தாயின் சொத்து பிள்ளைக்கு என்ற அடிப்படையில் ஜெயலலிதா பெயருக்கு மாற்றப் பட்டது. இப்போது இந்த வீட்டின் ஒரு பகுதி ஜெயலலிதா சொத்துக்குவிப்பு வழக்கில் சிக்கி இருக்கிறது.ஜெயலலிதா மறைந்ததும் அந்த வீட்டில் சசிகலா தங்கிய தும் எதிர்ப்பு கிளம்பியது. போயஸ் கார்டன் இல்லத்தை நினைவு இல்லமாக மாற்ற வேண்டும் என்ற கோரிக்கை பல முனைகளில் இருந்தும் வலுத்தது. இதையடுத்து போயஸ் கார்டன் இல்லத்தை நினைவு இல்லமாக மாற்ற மந்திரிசபை ஒப்புதலை பெற்று முதல்-அமைச்சர் எடப்பாடி பழனிச்சாமி கிடப் பில் வைத்துள்ளார். இதை அறிந்த தீபாவும், தீபக்கும் அத்தையின் வீட்டை கைப்பற்ற திட்டம் போட்டதாக கூறப்படுகிறது. அதற்காக தீபக் சில நாட்களாக போயஸ்கார்டன் இல்லத்திலேயே தங்கி இருந்து இருக்கிறார். தீபாவும் போயஸ் இல்லத்தை கைப்பற்ற காய்களை நகர்த்துவதை அறிந்த சசிகலா தரப்பு தீபக்கை அழைத்து “உனக்கு மட்டுமே சொத்து சேர்வதாக இருந் தால் நாங்கள் விட்டுத் தருகிறோம். அதற்கு முதலில் உன் அக்காவிடம் இருந்து ஆட்சேபனை இல்லை என்று எழுதி வாங்கு” என்று கூறியதாக கூறப் படுகிறது. இதுபற்றி பேசவே தீபக், தீபாவை அழைத்து இருக்கிறார். முன்னதாக தி.நகரில் உள்ள கட்சி பிரமுகர் ஒருவரது பூ கடைக்கு போன் செய்து பூமாலையும் வரவழைத்து வைத்துள்ளார். அக்காவிடம் கையெழுத்து வாங்குவதற்காக பத்திரமும் தயாராக வைத்திருந்தார். தீபா வந்ததும் இதுபற்றி தீபக் பேசி உள்ளார். நீ கையெழுத்து போட்டு தா. இல்லாவிட்டால் நம் இருவருக்கும் வீடு கிடைக்காமல் போய்விடும் என்று கூறி உள்ளார். ஆனால் தீபா அதை ஏற்க மறுத்ததால் பிரச்சினை ஏற்பட்டுள்ளது. அத்தை வீட்டில் எனக்கும் பங்கு உண்டுடா என்று ஆவேசமாக சத்தம் போட்டுள்ளார். அதன்பிறகு ஜெயலலிதா படத்தை வணங்கி விட்டு அங்கிருந்த சசிகலா படங்களை எடுத்து வீசிய பிறகு அக்கா-தம்பிக்கு இடையே நடந்த சண்டை பாது காவலர்களுக்கும், தீபாவுக்கும் இடையே மாறி இருக்கிறது. படம் பிடித்த பத்திரிகை நிருபர்கள் மீது தாக்குதல், தீபாவை வெளியேற்றுதல் என்று அடுத்தடுத்த கட்டத்துக்கு நிலைமை மாறி இருக்கிறது. சொத்துச் சண்டையும், குடும்பச் சண்டையும் இணைந்து நடுரோட்டிற்கு வந்துள்ளது. டெல்லி சென்று பிரதமரை சந்திக்க போவதாகவும், சில சட்ட நடைமுறை களை மேற்கொள்ள போவதாகவும் தீபா அறிவித்துள்ளார். அடுத்து என்ன நடக்கும் என்பது போக போகத்தான் தெரியும். தி.நகரில் ஒரே வீட்டில் தான் மேல்தளத்தில் தீபக்கும், கீழ்தளத்தில் தீபாவும் வசிக்கிறார்கள். சண்டை போடுவதற்காக போயஸ் தோட்டம் வரை போக வேண்டுமா? இந்த கேள்விகள்தான் தலைசுற்ற வைக்கிறது. ஏன் நடந்தது? என்னதான் நடந்தது...? தீபாவின் தி.நகர் சிவஞானம் தெருவில் உள்ள வீடு ஒருமுறை ஏலத்துக்கு வந்துள்ளது. அப்போது ஜெயலலிதா, சசிகலாவிடம் சொல்ல, சசிகலா டாக்டர் வெங்கடேஷ் பெயரில் வீட்டை மீட்டு இருக்கிறார். இதுபற்றி டாக்டர் வெங்கடேசுக்கும், தீபாவுக்கும் இடையே சமீபத்தில் வாக்கு வாதம் ஏற்பட்டு இருக்கிறது. இதனால் எரிச்சல் அடைந்த தீபா தி.நகர் வீட்டிலும், அடையாறில் உள்ள வீட்டிலுமாக மாறி மாறி வசித்து வருகிறார். இத்தனை ஆண்டுகளாக எந்த பிரச்சினையும் எழாத நிலையில் வீட்டு விவகாரம் விவாதத்துக்கு வர காரணம் தீபா அரசியல் களத்தில் அ.தி.மு.க.வுக்கு எதிராக ஆயுதம் ஏந்தியது தான் என்கிறார்கள். ஜெயலலிதாவின் கோடிக்கணக்கான சொத்துக்கள் யாருக்கு சொந்தம்? நேரடி வாரிசுகள் இல்லாத நிலை யில் உயில் எதுவும் எழுதி வைக்காத நிலையில் ரத்த வாரிசுகளுக்கு உரிமை உண்டு என்கிறது சட்டம். இதை அறிந்துதான் சில சட்ட நடைமுறைகளை தீபா மேற்கொண்டு வருவதாக கூறப்படுகிறது. அக்கா-தம்பிக்கு இடையே பாசம் இருந்தாலும் இருவரும் பயணிக்கும் பாதை வெவ்வேறானது. தீபக், சசிகலா மற்றும் அவரது குடும்பத்துக்கு ஆதரவாக இருக்கிறார். இந்த விஷயத்தில் அக்கா-தம்பிக்கு இடையே ஒருமித்த கருத்துக்கள் இல்லை.


மலேசியாவின் முதல் கருங்கல் ஆலய கும்பாபிஷேகம்!

மலேசியத் திருநாட்டின் தாய் வைணவத் திருத்தலமான கிள்ளான் சுந்தரராஜப் பெருமாள் ஆலயத்தில் அனைத்து சந்நிதிகளும் முழுக் கருங்கல் திருப் பணிகள் சிற்ப சாஸ்திர முறையில் பூர்த்தியடைந்துள்ள நிலையில் வரும் 30-ஆம் தேதி ஞாயிற்றுக்கிழமை நடைபெற வுள்ள ஆலய மகா கும்பாபிஷே கத்திற்கு நாடளாவிய நிலையிலிருந்து ஒரு லட்சத்திற்கும் மேற்பட்டோர் வந்து கூடுவர் என்று ஆலயத் தலைவர் சங்க ரத்னா சித.ஆனந்தகிருஷ்ணன் நம்பிக்கைத் தெரிவித்தார். வாழ்நாளில் ஒருமுறையே காணும் வாய்ப்புள்ள இத்த கையதொரு கருங்கல் ஆலய மகா கும்பாபிஷேகத்தைக் காணவும் இறைவனின் அருட்கடாட்சம் பெறவும் பெருந்திரளான பொது மக்கள் ஆர்வம் காட்டி வருவதால் நிச்சயம் லட்சக்கணக்கானோர் திரள்வர் என்று அவர் சுட்டிக் காட்டினார். இதன் தொடர்பில் நேற்று பிற்பகல் 2.30 மணிக்கு ஆலய அலுவலகத்தில் நடைபெற்ற செய்தியாளர்கள் கூட்டத்தில் பேசிய அவர் மேற்படி மகாகும்பாபி ஷேக சிறப்புப் பூஜை களை வழிநடத்துவதற்கு தமிழ கத்திலிருந்து 15 சிவாச்சாரியர் கள், 50 பட்டாச்சாரியார்கள் வர வழைக்கப்பட்டுள்ளதாகவும் மேலும் பக்தகோடிகள், பிரமுகர்கள், வருகையாளர்கள் போன்றோருக்கான சிறப்புப் பாதுகாப்பு நடவடிக்கைகளை ஆலய நிர்வாகம் சிறந்த முறையில் ஏற்படுத் தியுள்ளதாகவும் அவர் குறிப்பிட்டார். இதன் தொடர்பில் நேற்று தொடங்கி 4 நாட்களுக்கு யாக சாலைப் பூஜைகளும் அத னைத் தொடர்ந்து 30-ஆம் தேதி, ஞாயிற்றுக்கிழமை, காலை 9.30 மணியிலிருந்து 10.30-க்குள் மகா கும்பாபிஷேகம் சிறப்பாக நடைபெறு வதற்குரிய அனைத்து ஏற்பாடு களும் தயார் நிலைப்படுத்தப்பட்டுள்ளதாக அவர் தெரிவித்தார்.


வடகொரியா- அமெரிக்கா போர்: இராணுவத்தை குவிக்கும் ரஷ்யா

வடகொரியாவின் எல்லைப் பகுதியில் ரஷ்யா தனது இராணுவத்தை குவித்து வருவதால் எந்த நேரத்திலும் எதுவும் நடக்கலாம் என்ற பதற்றமான சூழ் நிலை உருவாகியுள்ளது.வடகொரியா அண்மையில் ஏவுகணை சோதனை மேற்கொண்டது, ஆனால் அது தோல்வியில் முடிந்தது. இருந்தபோதிலும் அது தொடர்பான சோதனையை இன்னும் பத்து நாட்களில் முடிக்க வேண்டும் என்று வடகொரியா ஜனாதிபதி உத்தரவிட்டுள்ளதாக செய்திகள் வெளியாகின. பல்வேறு நாடுகளின் எதிர்ப்பை மீறி வடகொரிய அணுகுண்டு சோதனையில் செயல்பட்டு வருவதாக அமெரிக்கா கடும் கண்ட னம் தெரிவித்தது. வடகொரியாவின் இந்த செயல்பாடுகளை சீனா கண்டிக்க வேண்டும் என்றும், அப்படி கண்டிக்கவில்லை என்றால் அமெரிக்கா சில விபரீதமான முடிவு களை எடுக்க நேரிடும் என்று அமெரிக்க ஜனாதிபதி டிரம்ப் எச்சரிக்கை விடுத்திருந்தார். இந்நிலையில் ரஷ்யா தனது இராணுவ வீரர்கள் மற்றும் பீரங்கிகள் போன்றவைகளை வடகொரியாவின் எல்லை பகுதியில் நிறுத்தியுள்ளது. அது தொடர்பான வீடியோவும் தற்போது வெளியாகியுள்ளது. இதே போன்று சீனாவும் அதன் எல்லைப் பகுதியில் 1,50,000 இராணுவவீரர்களை நிறுத்தியுள்ளதாக கூறப்படுகிறது. இதற்கு காரணம் அமெரிக்கா வட கொரியாவின் அணுகுண்டு தொழிற்சாலையில் எந்த நேரமும் தாக்குதல் நடத்தலாம் என்று கூறப்பட்டது. அவ்வாறு தாக்குதல் நடத்தப்பட்டால், ரஷ்யா வுக்கும் பெரிய பாதிப்பு ஏற்படும். ஏனெனில் ரஷ்யாவுக்கும், வடகொரியாவுக்கும் இடையில் 11 மைல் நீள எல்லைதான் உள்ளது. இதனாலேயே ரஷ்யா எச்சரிக்கையுடன் இருப்பதற்கு இராணுவத்தை எல்லையில் குவித்துள்ளது. மேலும் அமெரிக்கா மற்றும் வடகொரியாவிற்கு இடையே போர் ஏற்பட்டு விட்டால், உடனடியாக அங் கிருக்கும் அகதிகள் ரஷ்யாவிற்குள் நுழைவதற்கு வாய்ப்பு உண்டு. இதன் காரணமாகவும், இராணுவத்தை குவித்துள்ளதாக தகவல்கள் வெளியாகியுள்ளது. சீனாவும் அதன் எல்லைப் பகுதியில் 1,50.000 இராணுவ வீரர்களை குவித்துள்ளதால், எல்லைப் பகுதிகளில் சற்று பதற்றமான சுழல் உருவாகியுள்ளது.


அவதூறு வழக்கில் அன்வார் வெற்றி பகிரங்க மன்னிப்பு கோரியது என்.எஸ்.டி.

(கு. அன்பு அரசன்) பினாங்கு, ஜன.10- டத்தோஸ்ரீ அன்வார் இப்ராஹிமிற்கு எதிராக அவதூறான செய்தி வெளியிட்டதற்காக முன்னணி ஆங்கில நாளிதழ் நேற்று இங்குள்ள உயர்நீதிமன்றத்தில் பகிரங்க மன்னிப்பு கேட்டது. இதன் வழி அந்த வழக்கில் அன்வார் வெற்றி பெற்றுள்ளார். அந்த நாளிதழுக்கு எதிராக அன்வார் தொடுத்த அவதூறு வழக்கு நேற்று பினாங்கு உயர்நீதிமன்றத்தில் விசாரணைக்கு வந்த போது அவருக்கு ஆதரவாக ஆயிரக்கணக்கான மக்கள்நீதிமன்ற வளாகத்தில் திரண்டனர். அன்வாருக்கு எதிராக தாங்கள் கூறிய குற்றச்சாட்டில் உண்மையில்லை என்று நியூ ஸ்ட்ரெயிட்ஸ் டைம்ஸ் நாளிதழ் (என்.எஸ்.தி.) நீதிமன்றத்தில் தெரிவித்ததுடன் அதற்காக பகிரங்க மன்னிப்பு கேட்டுக்கொள்வதாக அந்த முன்னணி நாளிதழ் நேற்று நீதிமன்றத்தில் தெரிவித்தது. இதனை தொடர்ந்து அன்வாருக்கு 60 ஆயிரம் வெள்ளி நஷ்ட ஈடாக வழங்கவும் அந்த நாளிதழ் ஒப்புக்கொண்டுள்ளது. கடந்த 2013 ஆகஸ்ட் 6 ஆம் தேதி பிரசுரிக்கப்பட்ட செய்தியில், நீதிபதிகளுக்கும் பிராசிகியூஷன் அதிகாரிகளுக்கும் லஞ்சமாக கொடுப்பதற்காக கர்ப்பால் சிங்கிடம் அன்வார் ஐந்து கோடி வெள்ளி வழங்கியதாக அந்த முன்னணி நாளிதழ் குறிப்பிட்டு இருந்தது. இதனை தொடர்ந்து அன்வார் அந்த ஆங்கில நாளிதழுக்கும் மேலும் மூன்று தரப்புகளுக்கும் எதிராக நஷ்ட ஈடு கோரி அவதூறு வழக்கை தொடுத்தார். தான் தொடுத்திருக்கும் ஏழு கோடி வெள்ளி இந்த அவதூறு வழக்கு தொடர்பாக நேற்று திங்கட்கிழமை பினாங்கு உயர்நீதிமன்றத்திற்கு பலத்த சிறை வார்டர்களின் பாதுகாப்புடன் அன்வார் காலை 9.15 மணிக்கு வந்தார். நீதிமன்றத்தைச் சுற்றி அதிகாலையில் இருந்தே சாலைத் தடுப்புகள் போடப்பட்டிருந்தன. இழப்பீடு கோரி 2015 செப்டம்பர் மாதம் சமர்ப்பிக்கப்பட்ட விண்ணப்பத்தில் ரஞ்சிட் சிங் டில்லோன், லூய் சுய் செர்ன், எட்ரியன் லாய் தி நியூஸ்ட்ரெயிட்ஸ் டைம்ஸ் பிரஸ் (எம்) பெர்ஹாட் ஆகியோரை பிரதிவாதிகளாக அன்வார் குறிப்பிட்டிருந்தார். அப்படியொரு அடிப்படையற்ற செய்தியை பிரசுரித்ததற்காக அன்வாரிடம் மட்டுமின்றி கர்ப்பால் சிங்கின் குடும்பத்திடமும் மன்னிப்பு கேட்டுக்கொள்வதாக அந்த நாளிதழ் தெரிவித்தது.


அம்னோ சட்டவிரோதமானதா? 16 பேரின் மனு தள்ளுபடி.

கோலாலம்பூர்,

ஐந்து ஆண்டு களாக கட்சித் தேர்தலை நடத்தத் தவறியிருக்கும் காரணத்தால் அம்னோ சட்ட விரோதமானது என்றும் அக்கட்சி கலைக்கப்பட வேண்டும் என்றும் 16 அம்னோ உறுப் பினர்கள் நீதிமன்றத்தில் தாக்கல் செய்தி ருந்த மனுவை உயர் நீதிமன்றம் நேற்று நிராகரித்தது.1966-ஆம் ஆண்டு சங்கங்கள் சட்டத்தின் பிரிவு 18சி-யின் கீழ், அரசியல் கட்சிகளின் உள்விவகாரங்களில் தலையிடும் அதிகாரம் நீதிமன்றத்திற்கு இல்லை என்பதால் மனுவை தள்ளு படி செய்வதாக நீதிபதி கமாலுடின் முகமட் சாயிட் கூறினார்.

Read More: Malaysia Nanban Tamil Daily on 28.4.2018


`கருணாஸ் மீது சட்டப்படி நடவடிக்கை எடுக்கப்பட்டுள்ளது!’ - தமிழிசை

"கருணாஸ் மீது சட்டப்படி நடவடிக்கை எடுக்கப்பட்டுள்ளது, எச்.ராஜா மீதான வழக்கை அவர் நீதிமன்றத்தில் சட்டப்படி சந்திப்பார்" என்று தமிழிசை இன்று தெரிவித்தார்.

ஸ்ரீவில்லிபுத்தூர் ஆண்டாள் கோயிலில் தரிசனம் செய்ய இன்று வந்த பாஜக மாநில தலைவர் தமிழிசை சௌந்திரராஜன் செய்தியாளர்களிடம் பேசும்போது, "இன்று பிரதமர் தொடங்க உள்ள மக்களுக்கான காப்பீட்டு திட்டம் வெற்றி பெற சிறப்பு வழிபாடு செய்தேன். இத்திட்டத்தில் தமிழக அரசு இணைந்ததற்கு நன்றி. சிலை திருட்டு அதிகமாக நடைபெறுகிறது. போலியான சிலையை வழிபடுகிறோமோ என பக்தர்களிடம் கேள்வி எழுந்துள்ளது. இந்து சமய அறநிலையத்துறை கோயிலை விட்டு வெளியேற வேண்டும் என்பதே பா.ஜ.கவின் நிலைப்பாடு.

முதல்வர் முதல் கடைநிலை ஊழியர் வரை வரம்பு மீறி யார் பேசினாலும் தவறுதான். கருணாஸ் மீது அரசு சட்டபடி நடவடிக்கை எடுத்துள்ளது. அவர் பல முறை இவ்வாறு பேசி உள்ளார். எச்.ராஜா மீதான  வழக்கை நீதிமன்றத்தில் சட்டப்படி எதிர்கொள்வார். விநாயகர் விழாவை அரசியல் ஆக்க்குகிறார்கள். திமுகவுக்கு மக்கள் பாடம் புகட்டுவார்கள்" என்றார்.


நஜீப்பிற்கு ஆதரவாகப் பேசிய டோனி மன்னிப்புக் கோரினார்.

கோலாலம்பூர்,

14ஆவது பொதுத் தேர்தல் பிரச்சாரத்தின்போது அரசியல் நெருக்குதலுக்கு இணங்கி தேசிய முன்னணிக்கு ஆதரவாகப் பேசியதற்காக ஏர்ஆசியா குழுமத்தின் தலைமை செயல்முறை அதிகாரி டான்ஸ்ரீ டோனி ஃபெர்னாண்டெஸ் மன்னிப்பு கோரியுள்ளார். இது தொடர்பான காணொளிப் பதிவைத் தன்னு டைய முகநூலில் பதிவேற்றி உள்ளார்.

Read More: Malaysia Nanban Tamil Daily on 14.5.2018


இந்தியாவினால் விசாரிக்கப்படவிருக்கும் ஸாஹிர் திருப்பி அனுப்பப்படவேண்டும்!

சமய போதகர் ஸாஹிர் நாயக் என்ற தனிநபரின் நலனைப் பார்க்காதீர்கள். இந்த நாட்டில் இன்னமும் குடியுரிமை இல்லாமல் நாடற்றவர்களாக இருக்கும் மலேசிய இந்தியர்களுக்கு குடியுரிமை வழங்குவதில் முன்னுரிமை காட்டுங்கள் என்று மஇகா இளைஞர் பிரிவுத் தலைவர் டத்தோ சி.சிவராஜ் வலி யுறுத்தினார். ஸாஹிட் என்ற தனிநபருக்கு நிரந்தர குடியிருப்பு அந்தஸ்தை வழங்குவதைக் காட்டிலும் இன்னமும் குடியுரிமை கிடைக்காமல் நாடற்றவர்களாக இருக் கும் மலேசிய இந்தியர்களுக்கு முன்னுரிமையை அரசாங்கம் அளிக்க வேண்டும் என்று அவர் கேட்டுக்கொண்டார். நேற்று முன்தினம் இரவு இங்கு புத்ரா உலக வாணிப மையத்தில் நடைபெற்ற ‘திஎன்50’ எனும் இளையோர்களுக்கான கருத்தரங்கில் ஸாஹிர் நாயக்கிற்கு மலேசியாவின் நிரந்தர குடியிருப்பு அந்தஸ்து வழங்கப்பட்டது குறித்து இளையோர்கள் கடுமையாக கேள்வி எழுப்பினர். அதன் தொடர்பில் டத்தோ சிவராஜ் நேற்று வெளியிட்டுள்ள ஓர் அறிக்கையில் இதனை தெரிவித்துள்ளார். இந்து சமயத்தை பற்றி மிக மோசமாக விமர் சனம் செய்யும் நபரான ஸாஹிருக்கு மலேசியாவின் நிரந்தர குடியிருப்பு அந்தஸ்து வழங்கப்பட்டுள்ளது குறித்து சிவராஜ் கேள்வி எழுப்பியதுடன் தனது அதிருப்தியையும் வெளிப்படுத்தினார். நாடற்றவர்களாகவும் இன்னமும் சிவப்பு அடையாளக்கார்டையும் கொண்டிருக்கும் இந்தியர்களின் நாடற்ற பிரச்சினைக்கு அரசாங்கம் முற்போக்கான செயல்பாட்டுடன் இவ்விவகாரத்திற்கு உடனடியாக தீர்வு காண வேண்டும் என்பதையும் சிவராஜ் வலியுறுத்தினார். தீவிரவாத செயலுக்காக இந்தியாவி னால் தேடப்பட்டு வரும் முக்கிய நபர்களில் ஒருவரான ஸாஹிரை மலேசியாவை விட்டு வெளியேற்றப்பட வேண்டும் என்றும் சிவராஜ் வலியுறுத் தினார். ஸாஹிரின் நலனை விட மலேசியாவின் தேசிய நலனுக்குத்தான் அரசாங்கம் அதீத முக்கியத்துவத்தையும் முன்னுரிமையையும் வழங்க வேண்டும் என்று அவர் கேட்டுக் கொண்டார்.


அன்வார் பிரதமராவதைத் தடுக்க சதி.  துன் டாய்முக்கும் பங்கு.

சிரம்பான்,

பிகேஆர் கட்சித் தேர்தல் நடவடிக்கைகள் சூடு பிடித்து வரும் நிலையில் அதில் மூத்த ஆலோசனை மன்றத் தலைவர் துன் டாய்ம் ஸைனுடின் தம்மை ஈடுபடுத்திக் கொண்டிருப்பது தெரிய வருவதாக காப்பார் தொகுதி நாடாளுமன்ற உறுப்பினர் (எம்பி) அப்துல்லா சானி கூறியுள்ளார். டத்தோஸ்ரீ அன்வார் இப்ராஹிம் பிரதமராவதைத் தடுக்கும் வகையிலான ஒரு சதியின் பின்னணியிலுள்ளவர்களுடன் டாய்ம் உள்ளதாக அப்துல்லா குற்றஞ்சாட்டியுள்ளார்.

Read More: Malaysia Nanban Tamil Daily on 14.8.2018


ரோஸ்மா மீது 17 குற்றச் சாட்டுகள்.  குற்றம் நிரூபிக்கப்பட்டால் 15 ஆண்டு சிறை

கோலாலம்பூர்,

நாட்டின் ஆறாவது பிரதமராக டத்தோஸ்ரீ நஜீப் துன் ரசாக் பதவி வகித்த பத்து ஆண்டு காலத்தில் மிக ஆடம்பரமான வாழ்க்கையை வாழ்ந்ததாக வர்ணிக்க ப்படும் அவரின் துணைவியார் டத்தின்ஸ்ரீ ரோஸ்மா மன்சோர் மீது ஒரு கோடியே 40 லட்சம் வெள்ளி சம்பந்தப்பட்ட 17 குற்றச்சாட்டுகள் நேற்று இங்குள்ள செஷன்ஸ் நீதிமன்றத்தில் கொண்டு வரப்பட்டன.

Read More: Malaysian Nanban Tamil Daily on 5.10.2018


உத்தா பஞ்சாப்’பைத் தொடர்ந்து அனுராக்கின் புதிய படத்துக்கும் சிக்கல்

நவாஸூதின் சித்திக், ஸ்வேதா திவாரி நடிப்பில் அனுராக் காஷ்யப் தயாரித்துள்ள படம், ‘ஹரம்கோர்’. ஸ்லோக் சர்மா இயக்கியுள்ளார். நியூயார்க்கில் நடந்த படவிழாவில் இதில் சிறப்பாக நடித்ததற்காக நவாஸூதின் சித்திக்கிற்கு சிறந்த நடிகர் விருது கிடைத்தது. இந்நிலையில் இந்தப் படத்துக்கு மத்திய தணிக்கைக் குழு சான்றிதழ் தர மறுத்துள்ளது. ‘இது ஆசிரியருக்கும் மாணவிக்குமான ரொமான்ஸ் பற்றிய படம் இது. படத்தின் கதையே ஆட்சேபத்துக்குரியதாக இருக்கிறது. ஆசிரியருக்கும் மாணவிக்கும் இடையேயான பல வசனங்கள் ஆரோக்கியமற்றதாக உள்ளது. அதனால் தணிக்கை குழு சான்றிதழ் தர மறுத்துள்ளது. இதையடுத்து ரிவைசிங் கமிட்டிக்கு செல்ல முடிவெடுத்திருக்கிறார் அனுராக்’ என்று அவருக்கு நெருக்கமான வட்டாரங்கள் தெரிவித்தன.


அன்வார் களம் காணும் தொகுதி எது?  4 தொகுதிகள் அடையாளம் காணப்பட்டுவிட்டன.

கோலாலம்பூர்,

பி.கே.ஆர். கட்சியின் தலைவர் டத்தோஸ்ரீ அன்வார் இப்ராஹிம் நாடாளுமன்றத்தில் கால்பதிப்பதற்கு ஏதுவாக அவர் போட்டியிடவிருக்கும் நாடாளுமன்றத் தொகுதியை நாளை புதன்கிழமை அறிவிப்பார் என்று பரவலாக எதிர்பார்க்கப்படுகிறது. இந்நிலையில் அவர் போட்டியிடவிருக்கும் அந்த நாடாளுமன்றத் தொகுதி எது என்பதற்கு தற்போது 4 தொகுதிகள் அடையாளம் காணப்பட்டுள்ளன.

Read More: Malaysia Nanban Tamil Daily on 11.9.2018


கொண்டாடப்பட்ட மக்கள் இசை! சூப்பர் சிங்கர் -6ன் வின்னர் செந்தில்கணேஷ்!

சூப்பர் சிங்கர் போட்டியில் மக்கள் இசை கலைஞர் செந்தில்கணேஷ் முதலிடம் பிடித்து பெற்றி பெற்றார்.
விஜய் தொலைக்காட்சியின் பிரபலமான நிகழ்ச்சி சூப்பர் சிங்கர்.  இந்நிகழ்ச்சியின் 6 -வது சீசன் இறுதிப்போட்டி இன்று சென்னையில் நேரு உள் விளை யாட்டு அரங்கில் நடைபெற்றது.  செந்தில்கணேஷ், ரக்‌ஷிதா, மாளவிகா, அனிருத், சக்தி, ஸ்ரீகாந்த் ஆகிய 6 பேரும் இறுதிப்போட்டியில் பங்கேற்றனர்.

மக்கள் இசை கலைஞர் செந்தில்கணேஷின் வருகையின் போதும், ஒவ்வொரு பாடலை பாடி முடித்தபோதும் அரங்கத்தினர் அதிக ஆரவாரம் செய்து மக்கள் இசையை கொண்டாடினர்.  அவர், ’புத்தம் புது பாட்டு வந்தா தாண்டவக்கோனே..’என்ற பாடலை பாடி முடித்தபோது, அரங்கத்தினர் அனைவரும் எழுந்து நின்று கரகோஷம் செய்தனர்.  பாடகர்கள் மாணிக்கம் விநாயகம், வீரமணி ஆகியோர் மேடைக்கே சென்று வாழ்த்தினர். அப்போது மாணிக்கம் விநாயகம், நிகழ்ச்சியின் தொகுப்பாளர் பிரியங்காவிடம், ’50 லட்சம் வீடுதானே பரிசா கொடுக்குறாங்க.  இவன் பாட்டுக்கு 3 வீடு கொடுக்கணும்’என்று வாழ்த்தினார்.

நிகழ்ச்சியின் இறுதியில் மக்கள் அளித்த வாக்குகளின் அடிப்படையில் செந்தில்கணேஷ் சூப்பர் சிங்கர் டைட்டிலை தட்டிச்சென்றார்.  அவருக்கு 50 லட்ச த்திற்கான வீடும், ஏ.ஆர்.ரகுமான் இசையில் பாடும் வாய்ப்பும் பரிசாக கிடைத்தன. அவர் வெற்றி பெற்றதும், மக்கள் இசைக்கலைஞர்கள் அனைவரையும் மேடைக்கு அழைத்து மகிழ்ந்தார்.  இது மக்கள் இசைக்கு கிடைத்த வெற்றி என்று சொன்ன செந்தில், மக்கள் இசையை இன்று உலகம் முழுவதும் மக்கள் கொண்டாட செய்த விஜய் டிவிக்கு நன்றி தெரிவித்தார். முன்னதாக, தான் அழைத்து வந்திருந்த மக்கள் இசைக்கலைஞர்களை மேடையேற்றி அவர்களின் திறமைகளையும் உலகறியச்செய்தார் செந்தில்கணேஷ்.

இப்போட்டியில்,  ரக்‌ஷிதாவுக்கு 25 லட்சம் மதிப்புள்ள தங்க நகைகள் பரிசாக வழங்கப்பட்டது.  2 லட்சம் பரிசு பெற்றார் மாளவிகா. டைட்டில் வின்ன ருக்குத்தான் ஏ.ஆர்.ரஹ்மான் இசையில் பாடும் வாய்ப்பு என்று இருந்தபோதும்,  தன் இசையில் பாடும் வாய்ப்பை ஸ்ரீகாந்துக்கும் வழங்கியிருக்கிறார் ரகு மான் என்று அறிவிக்கப்பட்டது எதிர்பாராத இன்ப அதிர்ச்சியாக இருந்தது ரசிகர்களுக்கு.


ஜெரம் கடற்கரையில் வழக்கத்திற்கு மாறான பேரலைகள்.

(பி. எம். குணா) கோலசிலாங்கூர்,

இங்கு முக்கிய கடற்கரையான ஜெரம் பந்தாய் ரெமிஸில்,  கடந்த மூன்று தினங்களாக பலத்த காற்று வீசுவதால் பேரலைகள்  6 மீட்டர்  உயரம் வரை எழு கின்றன. வழக்கத்திற்கு மாறான இந்த பேரலையால் கிள்ளான் - கோலசிலாங்கூர் சாலை, 17ஆவது மைலில்  உள்ள இக்கடற்கரையில், மூன்று வகை யான கடல் வாழ் உயிரினங்கள் கரையோரத்திற்கு அடித்து வரப்படுவது அச்சத்தை ஏற்படுத்தியுள்ளது. குவியல்- குவியலாக கிடக்கும் அந்த கடல் வாழ் உயிரினங்கள் இந்த டிசம்பர் மாதத்தில் வரும் சுனாமிக்கான அறிகுறியாக இருக்கலாம் என்று மீனவர்கள் அஞ்சுகின்றனர்.

இதனால் மீனவர்கள் கடலுக்குச் செல்ல அஞ்சுகின்றனர். கடலோரத்தில்  குவிந்து கிடக்கும் அரிய வகை கடல் நத்தைகள், நண்டுகள், மீன்கள், சில அரிய வகை கடல் வாழ் உயிரினங்களை சேகரிப்பதற்கு தினமும் மக்கள் கூட்டம் ஜெரம் கடற்கரையில் அலைமோதுகிறது. அதிகாலை 7.00 மணிக்கெல்லாம் இக்கடற்கரையில் திரளும் மக்கள் அம்மூன்று வகையான கடல் நத்தைகளை மூட்டை மூட்டையாக வாகனங்களில் கொண்டு செல்கின்றனர்.

Read More: Malaysia nanban News paper on 2.12.2017


குளியல் தொட்டியில் மூழ்கி ஸ்ரீதேவி உயிரிழப்பு.

துபாய்,

நடிகை ஸ்ரீதேவி குளியலறை தொட்டியில் உள்ள நீரில் தவறுதலாக விழுந்து மூழ்கியதால் உயிரிழந்துள்ளதாக உடற்கூறாய்வு மற்றும் தடயவியல் அறிக்கைகளில் தக வல் தெரிவிக்கப் பட்டுள்ளது. குளியலறையில் உள்ள தொட்டி யில் இருந்த தண்ணீரில் மூழ்கியதால் ஸ்ரீதேவி மரணம் அடைந்துள்ளார் என உடற்கூறாய்வு அறிக்கை யில் குறிப்பிடப்பட்டுள்ளது.  மதுபோதையில் குளியல் தொட்டியில் விழுந்து மூச்சுத்திணறி இறந்துள்ளதாகவும் ஸ்ரீதேவி மரணத்தில் சதிச் செயல்கள் ஏதும் இருக்க வாய்ப்பில்லை என்று துபாய் போலீஸ் தெரிவித்துள்ளது.

Read More: Malaysia Nanban Tamil Daily on 27.2.2018


காங்கிரஸ் கட்சியில் இணைந்த பாஜக மூத்த தலைவர்

பாட்னா சாஹிப் தொகுதியில் பாஜக சார்பில் எம்.பி யாக இருந்தவர் சத்ருகன் சின்ஹா. பாஜக வில் இருந்த அவர் பாஜக நடவடிக்கைகளில் அதிருப்தி அடைந்து அக்கட்சிக்கு எதிராகவே கருத்துக்களை கூறி வந்தார்.

இதனையடுத்து இந்த முறை பாஜக சார்பில் அவருக்கு சீட் வழங்கப்படவில்லை. இதனையடுத்து அவர் பாஜக -விலிருந்து விலகி காங்கிரஸில் இணைய போவதாக அறிவித்தார். இந்நிலையில் இன்று டெல்லியில் காங்கிரஸ் பொதுச்செயலாளர் வேணுகோபால் மற்றும் சுர்ஜீவாலா முன்னிலையில் அவர் காங்கிரஸ் கட்சியில் இணைந்துள்ளார்.


கோலாலம்பூர், -

சட்டவிரோத அந்நியத் தொழிலாளர்கள் மீதான குடிநுழைவுத்துறையின் அதிரடி வேட்டை தொடரும் என்று அதன் இயக்குநர் டத்தோ முஸ்தாபார் அலி நேற்று திட்டவட்டமாக கூறினார். வெளிநாட்டுத் தொழிலாளர்களை வேலைக்கு அமர்த்தும் முதலாளிகள், நாட்டின் சட்ட விதிமுறைகளை பின்பற்ற வேண்டும்.

Read More: Malaysia Nanban Tamil Daily on 10.7.2018


எரிபொருள் விலை தொடர்ந்து உயர்வு

கோலாலம்பூர்,

சுமார் பத்தாண்டுகளுக்கு முன்னர் நிறுவனத்தில் வேலைக்கு சேர்ந்து எவ்வித சம்பள உயர்வையும் எதிர் பார்க்க முடியாமல் இன்றும் அதே சம்பளத்துடன் வயிற்றைக் கட்டிக் கொண்டு பலர் வாழ்கின்றனர். இந்த பத்தாண்டுகளில் பொருட்களின் விலைகள் எத்தனையோ மடங்கு  அதிகரித்து விட்டன. ஆனால்  சம்பள உயர்வு இல்லாததால் வறுமைக் கோட்டுக்கு கீழ்  வாழக் கூடிய நிலை  பெரும்பாலோருக்கு ஏற்பட்டுள்ளது.

இந்நிலையில் பெட்ரோல், டீசல்   உயர்வு  காரணமாக  பொது மக்களிடையே நண்பன்  மேற்கொண்ட ஆய்வில்  அவர்கள் வெளியிட்ட ஆதங்கங்கள் மிக வும் வருத்தத்தை ஏற்படுத்துகின்றது.

Read More: Malaysia Nanban Daily on 9.2.2018


‘ரொம்ப வலிக்குது... வலி தாங்கமுடியல..

என் மேல ஸ்பிரே அடிச்சுட்டாங்க’ இதுதான் வடகொரிய அதி பரின் சகோதரர் கிம் ஜோங் நாம் கடந்த திங்கட் கிழமை காலையில் உதிர்த்த கடைசி வார்த்தைகள். கோலாலம்பூர் இரண்டாவது அனைத்துலக விமான நிலை யத்தில் இரு பெண் உளவாளி களால் திரவ ஸ்பிரே தாக்குத லுக்கு ஆளான பின்னர் கிட்டத்த ட்ட 15 மீட்டர் தூரம் நடந்து சென்று, விமான நிலைய சேவை மைய அதிகாரிகளிடம் அவர் வலியால் துடித்த வாரே மேற்கண்டவாறு கூறியுள்ளார். இதனையடுத்து, அங்கிருந்த உதவிப் போலீசாரின் துணை யோடு, மூன்றாவது மாடியில் உள்ள விமான நிலைய கிளினிக்கிற்குக் கொண்டு செல்லப்பட்டார். அதன் பின்னர் அவரால் கடுமையான வலியால் கதற மட்டுமே முடிந்தது. எனினும், அங்கு அவர் சுயநினைவை இழந்ததைத் தொடர்ந்து, நிலைமையின் தீவிரம் கண்டு புத்ரா ஜெயா மருத்துவமனைக்கு அனுப்பப்பட் டார். எனினும், மருத்துவமனைக் குக் கொண்டு செல்லப்படும் வழியிலேயே கிம் ஜோங் நாம் மரணமடைந்தார். முதலில் ஒரு கொரியர் என்றே அடையாளம் காணப்பட்ட நிலையில், பின்னர் அவர் வடகொரிய அதிபர் கிம் ஜோங் மின்னின் சகோதரர் எனத் தெரியவந்ததையடுத்து, இவ் விவகாரம் உள்நாடு மட்டுமின்றி அனைத்துலக நிலையிலும் பரபரப்பானது குறிப்பிடத்தக்கது.


ரிஞ்சிங் யோட்டத் தமிழ்ப்பள்ளியின் 66 மாணவர்கள் நச்சுணவால் பாதிப்பு

செமினி,

ரிஞ்சிங் தோட்டத் தமிழ்ப்பள்ளியைச் சேர்ந்த சுமார் 66 மாணவர்கள் நச்சுணவு காரணமாக அருகில் உள்ள மருத்துவமனைக்கு அழைத்து செல்லப்பட்ட சம்பவம் சுற்று வட்டாரத்தில் பெரும் பரபரப்பை ஏற்படுத்தியுள்ளது. நேற்று காலை 10 மணியளவில் பள்ளி சிற்றுண்டிசாலையில் நாசி லெமாக், நாசி கோரேங் முதலான உணவுகளை மாணவர்கள் உட்கொண்டனர்.இவ்வுணவை சாப்பிட்ட ஒரு மாணவர் நண்பகல் 12 மணியளவில் வாந்தி எடுத்ததை தொடர்ந்து பல மாணவர்கள் வாந்தி எடுக்கத் தொடங்கினர்.

உடனே பள்ளியின் தலைமையாசிரியர் பெற்றோர் ஆசிரியர் சங்கத்தை அழைத்து தகவல் கூறினார்.அதன் பிறகு ஆசிரியர்களும் பெற்றோர்களும் மாண வர்களை அருகில் உள்ள பெரானாங் சுகாதார கிளினிக்கிற்கு அழைத்து சென்றனர்.முதலில் 25 மாணவர்கள் அந்த கிளினிக்கிற்கு அழைத்துச் செல்லப்பட்ட னர். ஆனால் அதன் பிறகு இதர மாணவர்களும் வாந்தி எடுத்ததைத் தொடர்ந்து அவர்களையும் கிளினிக்கிற்கு கொண்டு செல்லப்பட்டனர்.

Read More: Malaysia Nanban Tamil Daily on 13.3.2018


கடவுள் மீது நம்பிக்கை இல்லாதவர்களை புதைக்க தனி கல்லறை!

உலகிலேயே முதன் முதலாக கடவுள் மீது நம்பிக்கை இல்லாதவர்களை புதைக்க தனி கல்லறை ஒன்று சுவீடன் நாட்டில் திறக்கப்பட்டுள்ளதாக தகவல்கள் வெளியாகியுள்ளன. உலக நாடுகளில் கடவுள் மீது நம்பிக்கை இல்லாதவர்கள் வசிக்கும் நாடுகளின் பட்டியலில் சீனாவிற்கு அடுத்ததாக சுவீடன் நாடு உள்ளது. இந்நாட்டில் சுமார் 76 சதவிகித மக்கள் கடவுள் மீது நம்பிக்கை இல்லாதவர்களாக கூறப்படுகிறது.இந்நிலையில், கிறித்துவ மதத்தை சேர்ந்தவர்கள் உயிரிழந்தால், அவர்களின் சடலங்களை புதைக்கும் இடத்தில் சிலுவை சின்னம் வைப்பது வழக்கம். ஆனால், கடவுள் மீது நம்பிக்கை இல்லாதவர்களின் சடலங்கள் புதைக்கும் இடத்திலும் சிலுவை சின்னம் வைப்பது உயிரிழந்தவரின் நம்பிக்கைக்கு எதிரானது என Josef Erdem என்ற ஆசிரியர் கோரிக்கை விடுத்தார்.மத்திய சுவீடனில் உள்ள Borlänge என்ற நகரை சேர்ந்த இந்த ஆசிரியர் உள்ளூர் கிறித்துவ தேவால யத்தை சேர்ந்த அதிகாரிகளிடம் இக்கோரிக்கை கொடுத்ததை தொடர்ந்து அது தற்போது ஏற்கப்பட்டுள்ளது. இதனை தொடர்ந்து இந்த தேவாலயத்திற்கு அருகிலேயே ஒரு தனி இடம் ஒதுக்கப்பட்டு அதில் கடவுள் மீது நம்பிக்கை இல்லாதவர்களை புதைக்கவும், அவர்கள் விரும்பும் சின்னத்தை சடலம் புதைக்கும் இடத்தில் வைத்துக்கொள்ளவும் அனுமதி அளிக்கப்பட்டுள்ளது. இது குறித்து கடவுள் மீது நம்பிக்கை இல்லாத Gunnar Lindgren என்ற ஆசிரியர் பேசியபோது, ‘இந்த அறிவிப்பு மிகவும் வரவேற்கத்தக்கது. ஏனெனில், எனக்கு கடவுள் மீது நம்பிக்கை இல்லை. ஆனால், நான் இறந்த பிறகு எனது சடலம் புதைக்கும் இடத்தில் ஒரு குறிப்பிட்ட மதத்தை குறிக்கும் சின்னத்தை வைப்பதை நான் விரும்ப வில்லை’ என பதிலளித்துள்ளார்.


வெட்கத்தை விட்டு சொல்கிறேன்... முதல்வரின் கைகளை பிடித்துக்கொண்டு கெஞ்சிக் கேட்டேன்: மு.க.ஸ்டாலின் கண்ணீர்

திமுக செயற்குழு கூட்டத்தில் பேசிய மு.க.ஸ்டாலின்,

தலைவரின் உடல் அவரை உருவாக்கிய அண்ணன் கல்லறைக்கு பக்கத்தில் கொண்டு போய் அடக்கம் செய்திட வேண்டும் என்று நாமெல்லாம் முடிவெடுத்தோம். அது நம்முடைய முடிவல்ல, தலைவர் எடுத்த முடிவு. ஆகவே அந்த ஆசையை நிறைவேற்றுவதற்கு நாம் எவ்வளவோ பாடு பட்டோம்.

உயிருக்கு போராடிக்கொண்டிருக்கக்கூடிய கட்டம் வந்துவிட்டது. மருத்துவர்களெல்லாம் எங்களிடத்தில் சொல்லுகிறார்கள், இவ்வளவு நேரம்தான் அவருடைய உயிர் இருக்கக்கூடிய சூழல் இருக்கிறது என சொல்கிறபோது, இனி காப்பாற்றுகிற வழியில்லை. முடிந்தவரை நாங்கள் போராடியிருக்கி றோம். இந்த சூழல் வரக்கூடிய நேரத்தில் நாங்களெல்லாம் கலந்து பேசிக்கொண்டிருக்கிறோம்.

சோகத்திலே கண்ணீர் மல்க நாங்கள் மருத்துவர்களிடத்திலே பேசிக்கொண்டிருந்தாலும், நமது முன்னோடிகளெல்லாம் தலைவரின் ஆசையை நிறை வேற்ற வேண்டுமே எப்படி நிறைவேற்றுவது என்று பேசிக்கொண்டிருந்தபோது, பல நண்பர்கள் மூலமாக அரசுக்கு செய்திகளை சொல்லி அனுப்புகிறோம். ஆனால் அங்கிருந்து நமக்கு வரக்கூடிய செய்திகள், தலைவர் கலைஞருடைய ஆசையை நிறைவேற்ற முடியாத நிலையில்தான் அந்த செய்திகள் வந்து கொண்டிருந்தது.

அதற்கு பிறகு நமது முன்னோடிகளெல்லாம் என்னிடத்தில் சொன்னார்கள், நாமாக நேரடியாக முதல் அமைச்சரை சந்திப்போம். சந்தித்து இந்த கோரிக்கையை வைத்தால் அவர்கள் நிச்சயம் நிறைவேற்ற வருவார்கள் என்று சொன்னபோது, நான் தயாரானேன். அப்போது நமது முன்னோடிகள் சொன்னார்கள். நீ வர வேண்டாம், நாங்கள் போகிறோம். நீ ஒரு செயல் தலைவர். நீ தலைவருடைய மகன். நீ எக்காரணத்தைக்கொண்டும் வரக் கூடாது. அவர்களை சந்திக்க நீ வரக்கூடாது என்று சொன்ன நேரத்தில், இல்லை இல்லை என்னுடைய மானம், மரியாதை, கவுரவம் எது போவதாக இருந்தாலும் தலைவருக்காக நான் எதையும் இழக்க தயார் என்று சொன்ன பிறகு நாங்களெல்லாம் சென்று முதல் அமைச்சரை சந்தித்தோம்.

சந்தித்து எங்களுடைய கோரிக்கையை எடுத்து சொல்லுகிறோம். சொல்லுகிறபோது முதல் அமைச்சர் சொல்லுகிறார், விதிமுறைகளில் கொடுக்க வாய்ப்பு இல்லை. நாங்கள் லீகல் ஒப்பீனியன் கேட்டிருக்கிறோம். அவர்களும் மறுத்திருக்கிறார்கள். அப்போது நான் சொன்னேன், அரசு சொல்லக்கூடிய எண்ணத்தைத்தான் அரசு வழக்கறிஞர்கள் சொல்லுவார்கள். நாங்களும் ஆட்சிப் பொறுப்பில் இருந்திருக்கிறோம். ஆகவே நீங்கள் கட்டாயம் இதற்கு ஒப்புதல் தர வேண்டும் என்று எவ்வளவோ மன்றாடினோம்.

இன்னும் கூட வெட்கத்தை விட்டு சொல்லுகிறேன். முதல் அமைச்சருடைய கைகளையெல்லாம் பிடித்துக்கொண்டு கெஞ்சிக் கேட்டேன். தலைவரு டைய ஆசை, அந்த ஆசையை நிறைவேற்ற நாங்கள் பாடுபடுகிறோம். அதற்கு நீங்கள் துணை நிற்க வேண்டும் என்று கேட்டேன். அப்போது கூட அவர்கள் சம்மதம் தெரிவிக்கவில்லை. கடைசியாக எங்களை அங்கிருந்து விரட்ட வேண்டும் என்பதற்காக பார்ப்போம் என்று ஒரு வார்த்தையை சொன்னார்கள். அதனை நம்பி நாங்கள் வெளியே வந்தோம்.

மருத்துவமனையில் வந்து அமர்ந்திருக்கிறோம். சரியாக 6.10 மணி அளவிலே தலைவர் கலைஞர் நம்மையெல்லாம் விட்டு பிரிந்துவிட்டார் என்ற செய்தியை மருத்துவர்கள் எங்களிடத்திலே சொன்னார்கள். உடனடியாக ஒரு கடிதத்தை எழுதி அண்ணன் துரைமுருகன் அவர்கள், மற்றும் முன்னோ டிகள் சிலரோடு அந்த கடிதத்தை கொடுத்து முதல் அமைச்சர் வீட்டுக்கு அனுப்புகிறோம். முறையாக கேட்க வேண்டும் என்பதற்காக. எப்படியும் அனுமதி கிடைத்துவிடும் என்ற நம்பிக்கையோடு இருந்தோம். சென்றார்கள். அடுத்த 10வது நிமிடத்தில் வந்துவிட்டார்கள். என்ன என்று கேட்கிறோம். மறுத்து விட்டார்கள் என்று அண்ணன் துரைமுருகன் சொல்கிறார்கள்.

என்ன செய்வதுதென்று தெரியாமல் தவித்துக்கொண்டிருக்கிறோம். தொலைக்காட்சியில் தலைமைச் செயலாளருடைய அறிவிப்பு வருகிறது. திமுக செயல் தலைவர் கேட்ட கோரிக்கை நிராகரிக்கப்படுகிறது. அதற்கு பதில் வேறு இடம் ஒதுக்கப்படுகிறது என்பதை பார்த்து அதிர்ச்சியடைகிறோம். நாங்கள் பேசிக்கொண்டிருக்கும்போது வழக்கறிஞர் வில்சன் உள்ளே வருகிறார்.


வட கொரியாவை விட்டு வெளியேறி தென் கொரியா வந்தால் ரூ.13 கோடி பரிசு!

வட கொரியா நாட்டைவிட்டு வெளியேறி தென் கொரியாவிற்கு வருகை தரும் நபர்களுக்கு தலா ரூ13 கோடி பரிசு வழங்கப்படும் என தென் கொரியா அரசு அதிரடி அறிவிப்பை வெளியிட் டுள்ளது. ஐ.நா சபையின் எதிர்ப்பை மீறி அணுகுண்டு சோதனைகளை செய்து வரும் வட கொரியாவை அமெரிக்கா உள்ளிட்ட உலக நாடுகள் கடுமையாக கண்டித்து வருகின்றன. வட கொரியா அதிபரான கிம் யோங்-அன்னின் சர்வாதிகார ஆட்சியால் அச்சுறுத்தலுக்கு உள் ளான பல முக்கிய அதிகாரிகள் அந்நாட்டை விட்டு வெளியேறி பிற நாடுகளில் தஞ்சம் அடைந்து வருகின்றன. இந்நிலையில், வட கொரியா நாட்டின் முக்கிய எதிரி நாடான தென் கொரியா ஒரு அதிரடி அறிவிப்பை வெளியிட்டுள்ளது. அதில், ‘வட கொரியா நாட்டை பற்றி ரகசிய தகவல்களுடன் தென் கொரியா நாட்டிற்கு வருகை தரும் நபர்கள் ஒவ்வொருவருக்கும் தலா 7,00,000 பவுண்ட்(13,01,94,487 இலங்கை ரூபாய்) பரிசாக வழங்கப்படும் என அறிவித்துள்ளது. இதுமட்டுமில்லாமல், பிராங்கி, போர் விமானங்கள், பிற ராணுவ ஆயுதங்களுடன் அந்நாட்டில் இருந்து தப்பி தென் கொரியாவிற்கு வரும் ராணுவ வீரர்களுக்கு கூடுதலான தொகை அளிக் கப்படும் என தென் கொரியா அறிவித்துள்ளது. இந்த அறிவிப்பால் வட கொரியா பற்றிய சதி திட் டங்களை தெரிந்துக்கொள்வதுடன், தென் கொரியாவின் தேசிய பாதுகாப்பை பலப்படுத்த முடி யும் என அந்நாட்டு அரசாங்கம் தெரிவித்துள்ளது குறிப்பிடத்தக்கது.


டி.ஐ.ஜி. ரூபாவை பணி இடமாற்றம் செய்ய பரிந்துரை; தகவல் கொடுத்த கைதிக்கு அடி-உதை

பெங்களூரு, பெங்களூரு சிறையில் மோசடிகளை வெளிப்படுத்திய அதிகாரி ரூபாவை இடமாற்றம் செய்ய பரிந்துரை செய்யப்பட்டு உள்ளதாக தகவல்கள் வெளியாகி உள்ளது. சிறைத்துறை டி.ஐ.ஜி. ரூபாவின் அறிக்கை மூலம் பெங்களூரு பரப்பனஅக்ரஹாரா சிறையின் முறைகேடுகள் பற்றி செய்திகள் தொடர்ந்து வெளியாகி பரபரப்பை ஏற்படுத்தி வருகிறது. பரப்பனஅக்ரஹாரா சிறையில் முறைகேடுகள் நடப்பதாகவும், சிறையில் உள்ள சசிகலாவிடம் ரூ.2 கோடி லஞ்சம் வாங்கி தனி சமையலறை ஏற்படுத்தி கொடுக்கப்பட்டு இருப்பதாகவும், முத்திரைத்தாள் மோசடியில் கைதான தெல்கிக்கும் சிறையில் சிறப்பு வசதிகள் செய்து கொடுக்கப்பட்டு இருப்பதாகவும் சிறைத்துறை டி.ஜி.பி. சத்தியநாராயண ராவ் மீது சிறைத்துறை டி.ஐ.ஜி.ரூபா குற்றம்சாட்டி உள்ளார். இந்த குற்றச்சாட்டுகளை சிறைத்துறை டி.ஜி.பி. சத்தியநாராயண ராவ், மற்றும் பரப்பனஅக்ரஹாரா சிறை சூப்பிரண்டு கிருஷ்ணகுமார் ஆகியோர் மறுத் துள்ளனர். இந்த நிலையில், சிறைத்துறை நிர்வாகம் மீதும், அதிகாரிகள் மீதும் ஆதாரங்கள் இல்லாமல் குற்றம்சாட்டி வரும் டி.ஐ.ஜி. ரூபாவை பணி இட மாற்றம் செய்ய வேண்டும் என்று சிறைத்துறை டி.ஜி.பி. சத்தியநாராயண ராவ் மாநில அரசுக்கு பரிந்துரை செய்து கடிதம் எழுதி இருப்பதாக தகவல்கள் வெளியாகி உள்ளது. கைதிக்கு அடி-உதை இது மாநில அரசுக்கும், சிறைத்துறை டி.ஜி.பி. சத்தியநாராயணராவுக்கும் பெரும் தலைவலியை ஏற்படுத்தி உள்ளது. இந்த நிலையில், சிறை முறை கேடுகள் குறித்து ரூபாவுக்கு தகவல் கொடுத்த கைதி யார்? என்பது குறித்து அதிகாரிகள் சிறையில் விசாரித்துள்ளதாக கூறப்படுகிறது. இதன் தொடர்ச் சியாக ரூபாவுக்கு சிறை முறைகேடுகள் பற்றிய தகவல்களை கொடுத்ததாக கூறி ராமமூர்த்தி என்ற கைதியை சிறை சூப்பிரண்டு கிருஷ்ணகுமார் ஆபாச மாகவும், அவதூறாகவும் திட்டியதோடு, அவரை அடித்து உதைத்ததாக அந்த கைதியின் மனைவி அனிதா போலீசில் புகார் கொடுத்து உள்ளார்.


கந்து வட்டி கொடுமைக்கு 4 பேர் தீக்குளிப்பு, தமிழக அரசுக்கு  நோட்டீஸ்

சென்னை,

நெல்லை மாவட்டம் அச்சன்புதூர் அருகில் உள்ள காசி தர்மத்தை சேர்ந்த இசக்கிமுத்து, அவருடைய மனைவி சுப்புலட்சுமி மற்றும் 2 மகள்களுடன் நேற்று முன்தினம் நெல்லை கலெக்டர் அலுவலகத்துக்கு வந்து தீக்குளித்தனர். படுகாயம் அடைந்து மருத்துவமனையில் சேர்க்கப்பட்ட அவர்கள் நால்வரும் சிகிச்சை பலனின்றி உயிரிழந்தனர். இந்த சம்பவத்துக்கு பல்வேறு அரசியல் கட்சியினர் மற்றும் அமைப்பினர் கடும் கண்டனம் தெரிவித்தனர்.

கந்து வட்டிக்கு எதிராக உரிய நடவடிக்கை எடுக்க தவறிய கலெக்டர், போலீஸ் சூப்பிரண்டை மாற்றக்கோரியும் நேற்று போராட்டங்கள் நடைபெற்றது.

‘மறைந்த ஜெயலலிதா முதல்–அமைச்சராக இருந்த போது கந்து வட்டிக்கு எதிராக கடுமையான நடவடிக்கை எடுத்தார். ஆனால் தற்போதையை அரசும், அதிகாரிகளும் அலட்சியமாக செயல்பட்டு உள்ளனர்.’ எனவும் குற்றம் சாட்டப்பட்டு வருகிறது.

கந்து வட்டி கொடுமை குறித்து இசக்கிமுத்து 6 முறை கலெக்டர் அலுவலகத்தில் புகார் கொடுத்துள்ளார். அதன் மீது உரிய நடவடிக்கை எடுக்கக்கோரி கலெக்டர் அலுவலகத்தில் இருந்து மாவட்ட போலீஸ் சூப்பிரண்டு அலுவலகத்துக்கு அனுப்பப்பட்டு உள்ளது. 6 முறை மனு கொடுத்தும் போலீஸ் சூப்பிரண்டு அதில் நேரடியாக கவனம் செலுத்தி நடவடிக்கை எடுக்காமல் மெத்தனமாக செயல்பட்டு 6 மனுக்களையும் மீண்டும், மீண்டும் போலீஸ் நிலையத்துக்கு சம்பிரதாயமாக அனுப்பி பொறுப்பை தட்டி கழித்துள்ளார் எனவும் குற்றம் சாட்டப்பட்டு உள்ளது.

கந்துவட்டி கொடுத்தவர்களின் கொடுமை மற்றும் போலீஸ் நடவடிக்கை எடுக்காமை காரணமாக 4 பேர் தீக்குளித்து உயிரிழந்த சம்பவம் தொடர்பாக பதில் அளிக்க கோரி தமிழக அரசுக்கு தேசிய மனித உரிமைகள் ஆணையம் நோட்டீஸ் விடுத்து உள்ளது. தமிழக தலைமை செயலாளர், டிஜிபி, திருநெல்வேலி மாவட்ட கலெக்டர் மற்றும் எஸ்.பி.க்கு நோட்டீஸ் அனுப்பி உள்ளது, இன்னும் 4 வாரங்களில் பதிலளிக்க வேண்டும் என உத்தரவிடப்பட்டு உள்ளது.

“கந்து வட்டி கொடுமையால் 4 பேர் தீக்குளித்து உயிரிழந்த சம்பவம் அதிர்ச்சியை மட்டும் அளிக்கவில்லை, போலீஸ் மற்றும் சம்பந்தப்பட்ட அதிகாரிகள் பொறுப்புக்களை முழுமையாக தட்டி கழித்து உள்ளனர் என்பதை காட்டுகிறது. மாநிலம் முழுவதும் கந்துவட்டி கொடுமை சம்பவம் நடக்கிறது, கடன் கொடுப்பவர்களால் கந்துவட்டி வசூலிக்கப்படுகிறது, கடன் வாங்கியவர்கள் கொடுக்க தவறினால் அவர்களை உடல் அளவிலும், மனதளவில் தாக்கப்படும் கொடுமையும் இருக்கிறது,” என கூறி உள்ள தேசிய மனித உரிமைகள் ஆணையம் அதிகாரிகள் இவ்விவகாரத்தில் சரியான நடவடிக்கை எடுக்காத சம்பவத்திற்கு கவலையையும் தெரிவித்து உள்ளது.


மதச்சார்பின்மை பின்பற்றும் மாநிலமாக தமிழகம் உள்ளது: எடப்பாடி பெருமிதம்

நாட்டின் 72வது சுதந்திர தினத்தை முன்னிட்டு சென்னை கோட்டையில் கொட்டும் மழையில் தமிழக முதல்வர் எடப்பாடி பழனிசாமி தேசியக் கொடி யேற்றினார்.
நாட்டின் 72-வது சுதந்திர தினம் இன்று கோலாகலமாக கொண்டாடப்பட்டு வருகிறது. இதையொட்டி, நாடு முழுவதும் பாதுகாப்பு அதிகரிக்கப்பட்டுள்ளது. இந்நிலையில் இன்று காலை 7.30 மணியளவில் டெல்லி செங்கோட்டையில் பிரதமர் நரேந்திர மோடி தேசியக் கொடியை ஏற்றி மரியாதை செலுத்தி னார். பின்னர் நாட்டு மக்கள் அனைவருக்கும் சுதந்திர தின வாழ்த்துகளை தெரிவித்தார். இதேபோல் அனைத்து மாநில தலைநகரங்களிலும் முதல மைச்சர்கள் கொடியேற்றி உரையாற்றுகின்றனர்.
அதன்படி சென்னை கோட்டையில், கொட்டும் மழையில் தமிழக முதல்வர் எடப்பாடி பழனிசாமி தேசியக் கொடியேற்றினார். பின்னர் முப்படை வீரர்கள் முன்னிலையில், தேசியக்கீதம் இசைக்கப்பட்டு மரியாதை செலுத்தப்பட்டது. இதைத்தொடர்ந்து சுதந்திர தின உரையாற்றிய முதல்வர் எடப்பாடி பழனிசாமி,
நாட்டு மக்களுக்கு சுதந்திர தின வாழ்த்துகளை தெரிவித்துக் கொள்கிறேன். 2வது முறையாக சுதந்திர தின கொடியேற்றியதில் பெருமை அடைகிறேன். பல்வேறு சுதந்திர போராட்ட வீரர்கள் வாழ்ந்த தியாக பூமி தமிழகம். வரலாற்று நாயகர்களை நாம் என்றும் போற்றி வணங்க வேண்டும். இந்திய சுதந்திர போராட்டத்திற்கான வேள்வி தமிழகத்தில் தான் துவங்கியது என்பதில் நாம் பெருமை கொள்ள வேண்டும்.


ஜல்லிக்கட்டு... கிரண் பேடி பேச்சுக்கு ஆர்.ஜே. பாலாஜி கொடுத்த

சென்னை: உச்சநீதிமன்ற தீர்ப்பின் காரணமாக தமிழகத்தில் கடந்த 2 ஆண்டுகளாக பொங்கல் திருநாளில் ஜல்லிக்கட்டு போட்டி நடைபெறவில்லை. இதனால் ஜல்லிக்கட்டு நடைபெறும் அலங்காநல்லூர், பாலமேடு, அவனியாபுரத்தில் கருப்பு பொங்கலாகவே அனுசரித்து வருகின்றனர். ஜல்லிக்கட்டுக்கு நடத்த அனுமதி கோரி தமிழக அரசு தொடர்ந்த வழக்கு நீதிமன்றத்தில் நிலுவையில் இருக்கிறது. ஜல்லிக்கட்டிற்கு ஆதரவாக இளைஞர்களும், மாணவர்களும் தெருவில் இறங்கி போராட ஆரம்பித்துள்ளனர். சமீபத்தில் மதுரை, திருச்சி ஆகிய மாவட்டங்களில் பேரணிகளும் நடைபெற்றன. இந்நிலையில், இந்தியா டுடே நடத்திய இரண்டு நாள் கருத்தரங்கில் ஜல்லிக்கட்டு பற்றிய விவாதம் நடைபெற்றது. இதில் நடிகை குஷ்பு, சுஹாசினி, புதுச்சேரி ஆளுநர் கிரண்பேடி, ஆர்.ஜே.பாலாஜி ஆகியோர் பங்கேற்று பேசினர். கிரண்பேடி அப்போது கருத்து தெரிவித்த கிரண்பேடி, நான் ஜல்லிக்கட்டை தொலைக்காட்சியில்தான் பார்த்துள்ளேன். துள்ளி ஓடும் மாடுகளை, வாலிபர்கள் துன்புறுத்துவதை பார்த்தேன். காளைகளை அடக்குகிறேன் என்று கூறி மாட்டின் வாலை அவர்கள் பிடித்து இழுப்பதை பார்த்து அதிர்ச்சி அடைந்தேன். எனவே ஜல்லிக்கட்டிற்கு உச்ச நீதிமன்றம் தடை விதித்தது சரியான ஒன்றுதான் என்றார். தடை சரியே காளைகளை அடக்கும்போது காளைகளுக்கும், மனிதர்களுக்கும் பாதிப்பு ஏற்பட வாய்ப்புள்ளது என்று கூறிய கிரண்பேடி, தமிழர்களின் கலாச்சாரமாக இருந்தாலும் ஜல்லிக்கட்டை நடத்தக் கூடாது என்றார். மேலும் அவர், ஜல்லிக்கட்டு சட்டப்படி ரத்து செய்யப்பட்டுள்ளதாகவும் தெரிவித்தார். யானை சந்தோஷமாவா இருக்கு! கிரண்பேடியின் பேச்சுக்கு பதிலளித்த ஆர்.ஜே.பாலாஜி, கேராளாவில் உள்ள அனைத்து கோவில்களிலும் யானை நிறுத்தி வைக்கப்பட்டுள்ளன. அதன் காலில் சங்கிலி போட்டு கட்டி வைத்துள்ளனர். யானைகள் சந்தோஷமாகவா அங்கே நிற்கின்றன?. என்று கேட்டார். ஒட்டகம் பாவம் இல்லையா! அதேபோல், டெல்லிக்கு மிக அருகில் உள்ள குஜராத்தில், ஆயிரக்கணக்கான சுமைகளை ஒட்டகத்தின் மீது ஏற்றுக்கிறார்கள். அது ஏன் தடை செய்யப்படவில்லை. ஏன் தமிழகத்தின் பாரம்பரிய விளையாட்டின் மீது மட்டும் கை வைக்கிறீர்கள்? என்றார். தவறான தீர்ப்பு நான் நீதிமன்றத்தை மதிக்கிறேன். ஆனால், ஜல்லிக்கட்டு மீதான உச்சநீதிமன்றத்தின் தீர்ப்பு தவறு என நான் கருதுகிறேன். அப்படி பார்த்தால், தமிழகத்திற்கு தண்ணீர் கொடுக்க வேண்டும் என உச்ச நீதிமன்றம்தான் தீர்ப்பளித்தது. ஆனால், கர்நாடக மாநிலம் அதை ஏற்கவில்லை. எந்த நீதிமன்றமும் அவர்களின் மீது நடவடிக்கை எடுக்கவில்லையே என்று கிரண்பேடியை கேட்டார். பாலாஜிக்கு செம அப்ளாஸ்! அப்போது அரங்கில் இருந்த பலரும் ஆர்.ஜே. பாலாஜி பேசியதை கை தட்டி வரவேற்றனர். இந்தியா டுடே கருத்தரங்கில் நடைபெற்ற இந்த விவாதம் தற்போது வைரலாகி வருகிறது. ஜல்லிக்கட்டிற்கு ஆதவாக ஆர்.ஜே. பாலாஜி பேசியதை பாராட்டி பலரும் சமூக வலைத்தளங்கல்ளில், அந்த வீடியோவை பதிவு செய்து வருகின்றனர். ஒட்டுமொத்த தமிழர்களின் குரல் இது என்று கூறி வருகின்றனர்.


உள்நாட்டு தொழிலாளர்களுக்கு முன்னுரிமை வழங்குமாறு வலியுறுத்தினார் பிரதமர்

வேலை வாய்ப்புகளை பொறுத்தவரையில் உள்நாட்டு தொழிலாளர்களுக்கு முன்னுரிமை வழங்குமாறு முதலாளிமார்களை வலியுறுத்தினார் பிரதமர் டத்தோஸ்ரீ நஜீப் துன் ரசாக். தொழிலாளர் உருமாற்றத் திட்டத்தில் அரசு தனது இலக்கினை நிறைவேற்றுவதற்கு இது உறுதுணையாக இருக்கும் என்றும் அவர் கூறினார். மாபெரும் வேலை கண்காட்சி ஒன்றை அரசு ஏற்பாடு செய்யும். இம்மாதம் 20ஆம் தேதி இக்கண்காட்சி 11 புறநகர் உருமாற்று மையங்களில் தொடங் கப்படும் என்று பிரதமர் அறிவித்தார். முடிந்தால் மலேசிய தொழிலாளர்களுக்கு முதல் வாய்ப்பு வழங்க வேண்டும். அந்நியர்களுக்கே வாய்ப்புகள் வழங்கி கொண்டிருக்க வேண்டாம். உள்ளூர் வாசிகளுக்கு முன்னுரிமை வழங்குங்கள் என்றும் பிரதமர் வலியுறுத்தினார். மாற்று திறனாளிகளின் நலனை மேம்படுத்தும் நடவடிக்கை குறித் தும் பிரதமர் பேசினார். இவர்களுக்கான ஒரு திட்டத்தையும் அவர் தொடக்கி வைத்தார். உருமாற்றுத் திட்டத்தின் கீழ் இத்தகைய செயல்பாடானது மாற்று திறனாளிகளின் திறனாற்றலை மேம்படுத்த உதவும். அரிப் கஸ்தூரி என்ற வர்த்தகத்தை வெற்றிகரமாக நடத்தி வருபவர் மாற்று திறனாளி நூரஸிஸா முகமட் ஸம்ரி என்பவர். இவரின் வெற்றிக்கு பிரதமர் புகழாரம் சூட்டினார்.


விமானம்-ஹெலிகாப்டர் மோதி விபத்து- 7 பேர் பலி

ஆல்ப்ஸ்,

ஹெலிகாப்டரும் பயிற்சி விமானமும் நேருக்கு நேர் மோதிக் கொண்ட கோர விபத்தில் 7 பேர் சம்பவ இடத்திலேயே உயிர் இழந்தனர். இத்தாலியின் ஆல்ப்ஸ் மலைப் பகுதியில் பிரான்ஸ், சுவிட்சர்லாந்து நாடுகளின் எல்லைக்கு அருகே அஸ்டா பள்ளத்தாக்கு அமைந்துள்ளது. அங்கு உள்ள மலையில் ஏறுவதற்காக 4 பேர் ஹெலிகாப்டரில் சென்றனர். விமானி மற்றும் மலையேற்ற பயிற்சியாளர் ஒருவர் ஹெலிகாப்டரில் இருந்தனர்.

இதற்கிடையே பயிற்சி விமானிகள் 3 சிறிய ரக விமானத்தில் அங்கு பயிற்சியில் ஈடுபட்டிருந்தனர். அவர்களுடன் பயிற்சியாளரும் விமானத்தில் இருந்தார். சற்றும் எதிர்பாராத விதமாக ஹெலிகாப்டரும் பயிற்சி விமானமும் நேருக்கு நேர் மோதிக் கொண்டன. இந்த கோர விபத்தில் 7 பேர் சம்பவ இடத்திலேயே உயிர் இழந்தனர். மேலும் 2 பேர் மாயமாகினர். விமான பயிற்சியாளர் மட்டும் அதிர்ஷ்டவசமாக உயிர் தப்பினார். இந்த விபத்து தொடர்பாக போலீசார் அவரை கைது செய்து விசாரித்து வருகிறார்கள்.


யூ.பி.எஸ்.ஆர் தேர்வில் தமிழ்ப்பள்ளி மாணவர்கள் சிறந்த அடைவு நிலை.

கோலாலம்பூர்,

ஆறாம் வகுப்பு மாணவர்களுக்கான யூபிஎஸ்ஆர் தேர்வு முடிவுகள் நேற்று வெளியான நிலையில் நாடு முழுவதும் உள்ள தமிழ்ப்பள்ளி மாணவர்கள் சிறந்த அடைவு நிலையை பெற்றிருப்பதாக தெரியவந்துள்ளது. கடந்த ஆண்டைக் காட்டிலும் இந்த முறை அதிகமான மாணவர்கள் 8 ஏ பெற்றுள்ளனர். சிலாங்கூர் மாநிலத்தில் இத்தேர்வை எழுதிய 4,546 மாணவர்களில் 104 பேர் 8 ஏ பெற்று இருக்கின்றனர். கிள்ளான் சிம்பாங் லீமா தமிழ்ப்பள்ளியில் 25 மாணவர்கள் 8ஏ பெற்று மறுபடியும் வரலாறு படைத்துள்ளனர்.

Read More: Malaysia Nanban Tamil Daily on 30.11.2018


அமெரிக்க உச்சநீதிமன்ற நீதிபதியாக இந்திய வம்சாவளி !!??

அமெரிக்காவில் உச்சநீதிமன்ற நீதிபதியாக இந்திய வம்சாவளியை சேர்ந்தவர் நியமிக்கப்பட்ட பட வாய்ப்பு. அமெரிக்க உச்சநீதிமன்ற நீதிபதி ஆண்டனி கென்னடியின் பதவிகாலம் முடிவடைய இருக்கும் நிலையில் அடுத்த அமெரிக்க உச்சநீதிமன்ற நீதிபதியாக இந்திய வம்சாவளியை சேர்ந்த அமுல் தாபர் நியமிக்கப்பட்ட அதிக வாய்ப்புகள் இருப்பதாக செய்திகள் தகவல்கள் வந்துள்ளன.

வரும் ஜூலை 9-ஆம் தேதிக்குள் அடுத்த அமெரிக்க உச்சநீதிமன்ற நீதிபதியை தேர்ந்தெடுக்கும் முனைப்பில் அமெரிக்க அதிபர் ட்ரம்ப் உள்ளார். இந்த நிலையில் 2 பெண்கள் உட்பட பலரது பட்டியலை ஆராய்ந்த டிரம்ப் இறுதியாக 4 பேரை தேர்வு செய்துள்ளதாக கூறப்படுகிறது. மேலும் தேர்ந்தெடுக்கப்பட்ட வர்களிடம் நேர்காணலையும் நடந்தியுள்ளார். அந்த பட்டியிலில் இந்திய வம்சாவளியை சேர்ந்த அமுல் தாபரும் இடம்பெறுள்ளார். அந்த நான்கு பேரி லிருருந்து ஒருவரை நியமிக்க இருப்பதாக கூறப்படுகின்ற நிலையில் அமுல் தாபர்தான்  அடுத்த அமெரிக்க உச்சநீதிமன்ற நீதிபதியாக நியமிக்கப்பட வாய்ப்புகள் அதிகம் என்றே தகவல்கள் கசிந்து வருகின்றன.


அடிமாட்டு விலைக்கு பறிபோகும் விளைநிலங்கள்!

காப்பார், பச்சை புத்தகத் திட்டத்தின் கீழ் வழங்கப்பட்ட நிலங்களை அடிமாட்டு விலைக்கு விற்கும் காப்பார், கம்போங் பிரப்பாட் இந்திய விவசாயிகள் அரை நூற்றாண்டுக்கும் பழைமையான அத்திட்டத்தில் தங்களுடைய அடையாளத்தை இழந்து வருவதாக ஆய்வொன்று கூறுகிறது. நூற்றுக்கும் மேற்பட்ட இந்தியர்கள் தங்களுடைய விளைநிலங்களை தனியார்களிடம் விற்றுவிட்டதாக அப்பகுதிக்கான கிள்ளான் நகராண்மைக் கழக உறுப்பினர் டத்தோ மணிவண்ணன் வேலு, தன்னுடைய ஆய்வில் தெரிவித்தார். இந்த அவலம் நீடிக்குமானால் அந்த பசுமை புரட்சித் திட்டத்தில் இந்தியர் களின் பாரம்பரியம் அழிந்து போய்விடும் என அவர் எச்சரித்தார். விவசாய நிலங்களை அடிமாட்டு விலைக்கு வாங்குவதாக நம்பப்படும் தனியார்கள் அவற்றில் தொழிற்சாலைகளை பெருமளவில் நிறுவிக்கொண்டிருப் பதாக அவர் கூறினார். இந்த சட்டவிரோத நடவடிக்கைகளுக்கு இந்தியர்கள் குறிப்பாக விவசாயிகள் துணைபோவது கவலையளிக்கின்றது என்று காப் பார் தொகுதி பிகேஆர் துணைத் தலைவருமான மணி வண்ணன் தெரிவித்தார். இந்த தொழிற்சாலைகளுக்கு கிள்ளான் நகராண்மைக் கழகத்தின் உரிமம் கிடையாது. விவசாய விலை நிலங்களை தொழிற்சாலை அல்லது தொழிற் பேட்டை தகுதிக்கு மாற்ற முடியாது. ஆனால், இதையும் மீறி விவசாய நிலங் களில் தொழிற் சாலைகள் அமைக் கும் தனியார்களுக்கு எதிராக கழகம், இனியும் விட்டுக் கொடுக்கும் போக்கை கடைபிடிக்காது என்று அவர் எச்சரித்தார். பச்சை புத்தகத் திட்டத்தின் கீழ் மஇகாவின் அப்போதைய தேசியத் தலைவரும் கோலக் கிள்ளான் நாடாளுமன்ற (தற்சமயம் காப்பார் நாடாளுமன்றம்) உறுப்பினருமான மறைந்த டான்ஸ்ரீ வெ.மாணிக்க வாசகம், நூற்றுக்கணக்கான ஏழை இந்தியர்களுக்கு நிலங்களை வழங்கினார். சுற்று வட்டார தோட்டத் தொழிலாளர்களுக்கும் இதில் அப்போது அவர் வாய்ப்பு அளித்தார். பின்னாட்களில் இந்தியர்கள் இங்கு நிலங்களை சுயமாகவும் வாங்கிக் கொண்டனர். அரசாங்கம் அப்போது விவ சாயத்திற்கென்று இந்தியர்களுக்கு தலா மூன்று ஏக்கர் பரப்பளவிலான நிலம் வழங்கியதாக தெரியவருகிறது.


தசாவதாரம் படம் பார்த்துவிட்டு கருணாநிதி என்ன செய்தார் தெரியுமா

தி.மு.க தலைவர் கருணாநிதி தமிழக சட்டமன்றத்திற்கு, முதன்முதலில் கடந்த 1957-ம் ஆண்டு தேர்வு செய்யப்பட்டார். சட்டமன்றத்தில் அவர் காலடி வைத்து இந்த ஆண்டுடன் அறுபது ஆண்டுகள் நிறைவடைகிறது. கருணாநிதியின் சட்டமன்ற வைரவிழாவை மிகப் பிரமாண்டமாகக் கொண்டாட தி.மு.க முடிவு செய்துள்ளது.இந்நிலையில், வைர விழா காணும் கருணாநிதிக்கு, நடிகர் கமல்ஹாசன் வாழ்த்து தெரிவித்துள்ளார். இதுகுறித்து கமல் வெளியிட்டுள்ள வாழ்த்து செய்தியில், "கருணாநிதியின் வசனம், நடிகர்களுக்கு கேட் பாஸ் போன்றது. அவரின் வசனங்களை பேசி விட்டால் ஒரு நடிகர் முழு தகுதி பெற்றவராகிறார். கலைஞரின் வசனத்தை, சிவாஜியின் குரலில் பேசுவதுதான், நடிகர்களுக்கான தொடக்கப்பள்ளி போன்றது. அதை சிறு வயதில் மழலை மாறாமல் நான் சொல்வேன். தசாவதாரம் படம் பார்த்துவிட்டு, அவர் என் கன்னத்தைக் கிள்ளினார். அவருக்கு அந்தப் படம் மிகவும் பிடித்தது.என்னுடைய தமிழ் ஆசானும் அவர்தான். சிவாஜி, எம்.ஜி.ஆர் அளவுக்கு கருணாநிதி எனக்கு நெருக்கம் இல்லை. நான் வைரவிழாவை முன்னிட்டு மட்டும், கருணாநிதிக்கு வாழ்த்து சொல்ல வில்லை. எம்.ஜி.ஆர் ஆட்சியிலேயே, ஒரு நிகழ்ச்சியில் எனக்கு தமிழ் கற்றுக்கொடுத்தவர்கள் கருணாநிதி, கண்ணதாசன், சிவாஜி கணேசன் என்று நான் சொன்னேன். அந்த நிகழ்ச்சி முடிந்த மறுநாள், எம்.ஜி.ஆர் என்னை பாராட்டினார். கருணாநிதி மூத்த அரசியல்வாதி மட்டுமல்ல, நல்ல தமிழ் அறிஞ ரும் கூட. சிறந்த திரைக்கதை ஆசிரியர், வசனம் எழுதக் கூடியவர் கருணாநிதி. அரசியல் கடந்து, அவருடன் நான் பழகி வருகிறேன். அது என் கலை உலகிற்கு தேவையில்லை. ஆனால், என் உலகிற்கு தேவையானது. வாழ்த்து சொல்ல வயது தேவையில்லை, மனம் இருந்தால் போதும். அது எனக்கு சிறுவயது முதல் நிறைய இருக்கிறது. வாழ்க கலை" என்று கூறியுள்ளார்.


தாலிக்கொடியை அபகரித்தபின் இந்திய மாது கழுத்து அறுத்து கொடூரக் கொலை.

(துர்க்கா) சிரம்பான்,

வீட்டில் சொந்தமாக கேக்  தயாரித்து வியாபாரம் செய்து வந்த இந்திய மாது, கொள்ளைச் சம்பவத்தின் போது கழுத்து அறுக்கப்பட்டு கொடூரமாகக் கொலை செய்யப்பட்டுள்ளார். இந்த பயங்கர சம்பவம் நேற்று மதியம் ஒரு மணியளவில் இங்கு சிரம்பான், செனாவாங், தாமான்  சிரம்பான் ஜெயாவில் உள்ள அந்த மாதுவின் வீட்டில் நிகழ்ந்தது. 39 வயதான குணவதி என்பவரே இச்சம்பவத்தின் போது கொலை செய்யப்பட்டதாக போலீசார் அடையாளம் கூறினர்.

Read More: Malaysia Nanban Tamil Daily on 3.10.2018


முகமட் அடிப் மரணத்திற்கு பழிவாங்கும் நோக்கத்தில் ஆலயங்களைத் தகர்க்க சதி.

கோலாலம்பூர்,

ரமலான் புனித மாதத்தில் மலேசியாவின் பல்வேறு இடங்களில் பயங்கரவாத தாக்குதல்களையும் படுகொலைகளையும் நடத்த திட்ட மிட்டிருந்த நான்கு ஆடவர்களை தாங்கள் கைது செய்திருப்பதாக அரச மலேசிய போலீஸ் படை நேற்று கூறியது.அந்நால்வரில் ரோஹிங்யா இனத்தைச் சேர்ந்த இருவர், ஒரு இந்தோனேசியர் மற்றும் ஒரு மலேசியர் அடங்குவர்.

கோலாலம்பூர், சுபாங் ஜெயா, திரெங்கானுவின் கோல பெராங் ஆகிய இடங்களில் மே 5 முதல் மே 7-ஆம் தேதிக்கிடையே மேற்கொள்ளப்பட்ட திடீர் சோதனைகளில் அவர்கள் கைது செய்யப்பட்டனர்.கைது செய்யப்பட்ட அனைவரும் நீதிமன்றத்தில் குற்றஞ்சாட்டப்படுவர்.


உருளைக்கிழங்கில் இரட்டை படுக்கை கொண்ட தங்கும் விடுதி

நியூயார்க்,

அமெரிக்காவில் 2012ஆம் ஆண்டு மிகப் பெரிய உருளைக்கிழங்கு விளைவிக்கப்பட்டு தற்போது அது இரட்டைப் படுக்கை கொண்ட சிறிய தங்கும் விடு தியாக அமைக்கப்பட்டுள்ளது.  அமெரிக்காவின் இடாகோ மாகாணத்தில் தலைநகர் போய்சில் உருளைக்கிழங்கு பயிரிடுவதை ஊக்குவிக்கும் விதமாக, கடந்த 2012ஆம் ஆண்டு மிகப் பெரிய உருளைக்கிழங்கு விளைவிக்கப்பட்டது.

28 அடி நீளம் மற்றும் 12 அடி அகலத்தில் 6 டன் எடையுடன் விளைந்த இந்த உருளைக் கிழங்கு உலகிலேயே மிகப் பெரிய உருளைக்கிழங்காக அறி யப்பட்டது. அதன் பின்னர் மக்களின் பார்வைக்காக இந்த உருளைக்கிழங்கு ராட்சத லாரி மூலம் அமெரிக்கா முழுவதும் சுற்றிவந்தது. கடந்த ஆண்டு இறுதியில் இந்த சுற்றுப்பயணம் முடிந்தது.

இந்த நிலையில், தற்போது இந்த உருளைக் கிழங்கு இரட்டை படுக்கை கொண்ட சிறிய தங்கும் விடுதியாக மாற்றப்பட்டுள்ளது. உருளைக்கிழங்கை குடைந்து உருவாக்கப்பட்டுள்ள இந்த தங்கும் விடுதியில், சொகுசு இருக்கைகள், படுக்கை, கழிவறை என அனைத்து வசதிகளும் உள்ளன. இது பார்வை யாளர்களை வெகுவாகக் கவர்ந்து வருகிறது. இந்த விடுதியில் ஒரு நாள் தங்குவதற்கு 200 டாலர்  வசூலிக்கப்படுகிறது. அப்படி இருந்தும் மே மாதம் முழுவதும் இந்த விடுதி முன்பதிவு செய்யப்பட்டு விட்டதாக அங்கிருந்து வரும் தகவல்கள் தெரிவிக்கின்றன.


வறட்சியால் இலங்கையின் விவசாய உற்பத்தி 50% வீழ்ச்சி: சிறிசேன

இலங்கையில் கடந்த கால வறட்சி காரணமாக பல குளங்களில் நீர் வற்றிப் போன நிலையில் விவசாய உற்பத்தியில் 50% வீழ்ச்சி ஏற்பட்டுள்ளதாகவும் இதன் காரணமாக வெளிநாடுகளிலிருந்து அரிசியை இறக்குமதி செய்ய வேண்டிய நிலை ஏற்பட்டுள்ளதாகவும் ஜனாதிபதி மைத்திரிபால சிறிசேன தெரிவித்துள்ளார்.

அனுராதபுரம் மாவட்டம் கெக்கிறாவ பிரதேசத்தில் இன்ற வெள்ளிக்கிழமை " தேசிய உணவு உற்பத்தி புரட்சி வாரம்" வேலைத்திட்டத்தை ஆரம்பித்து வைத்து உரையாற்றிய அவர் இதனைத் தெரிவித்துள்ளார்.

"கால நிலை மாற்றத்தினால் சிக்கலுக்கு உட்பட்டுள்ள உணவு உற்பத்திற்கு புத்துயிர் கொடுத்து அதனை தொடர்ச்சியாக முன்னெடுப்பதற்கு, பேதங்களை மறந்து அனைத்து தரப்பும் ஒத்துழைப்பு வழங்க வேண்டும்," என்று தனது உரையில் அவர் கேட்டுக் கொண்டார்.

2018ஆம் ஆண்டை தேசிய உணவு உற்பத்தி ஆண்டாக பிரகடனப்படுத்துவதாகவும் ஜனாதிபதி மைத்திரிபால சிறிசேன குறிப்பிட்டிருக்கின்றார்."அந்த அடிப்படையில் இறக்குமதி செய்யப்படும் விவசாய உற்பத்தி உபகரணங்களுக்கு அடுத்த ஆண்டு வரவு - செலவு திட்டத்தில் வரி விலக்கு அளிக்கப்படும்," என்றும் அவர் கூறினார்.

கைவிடப்பட்டுள்ள விவசாய நிலங்களில் மீண்டும் பயிர்ச் செய்கை மேற்கொள்ளப்படும். தனியாருக்குரிய விவசாய காணிகளில் உரிமையாளரால் பயிர்ச் செய்கை மேற்கொள்ளப்படாத நிலையில், அக்காணியில் வேறொருவர் பயிர்ச் செய்கையை மேற்கொள்ள வாய்ப்பு ஏற்படுத்தி கொடுக்கப்படும்.அதில் காணி உரிமை தொடர்பாக எந்த மாற்றமும் இராது. இதற்கேற்ப சட்ட ஏற்பாடுகள் குறித்தும் கவனம் செலுத்தப்பட்டு வரு கின்றது. " என்றும் குறிப்பிட்டார் ஜனாதிபதி மைத்திரிபால சிறிசேன.


புற்றுநோய், கருகலைப்பு, உயிர் இழப்பு... தொழிலாளர்களிடம் பகிரங்க மன்னிப்புக் கோரிய சாம்சங் நிறுவனம்...!

சாம்சங் எலக்ட்ரானிக்ஸ் நிறுவனத்தில் பணியாற்றிய தொழிலாளர்களுக்கு புற்றுநோய், கருகலைப்பு மற்றும் சில தொழிலாளர்கள் உயிர் இழப்பு போன்ற விஷயங்கள் நிகழ்ந்தது. இது தொடர்பாக சியோல் நீதிமன்றத்தில் 2007-ல்  பாதிக்கப்பட்டவர்கள் சார்பாக வழக்கு தொடரப்பட்டது. அதில் பாதிக்கப்ப ட்டவர்களுக்கு இழப்பீடு வழங்க சாம்சங் நிறுவனம் ஒப்புக்கொண்டது.

அதன்படி பாதிக்கப்பட்டோருக்கு தலா ரூ 15 கோடி வரை இழப்பீடை, சியோலில் நடைபெற்ற நிகழ்ச்சியில் இழப்பீடு வழங்கப்பட்டது. அந்த நிகழ்ச்சியில் பாதிக்கப்பட்ட தொழிலாளர்களிடம் சாம்சங் எலக்ட்ரானிக்ஸ் நிறுவனத்தின் துணைத் தலைவர் கிம் கி நம் பகிரங்க மன்னிப்புக் கோரினார். அதேபோல் செமிகண்டர் மற்றும் எல்சிடி தயாரிப்புத் தொழிற்சாலையில் தொழிலாளர்களின் நலனை உறுதி செய்யக்கூடிய பணியை உரியமுறையில் மேற்கொள்ளவில்லை என்றும் தெரிவித்தார்.


சீபீல்டு ஆலய கலவரம் தொடர்பில் அறுவர் மீது குற்றச்சாட்டு

பெட்டாலிங் ஜெயா,

சீபீல்டு ஸ்ரீ மகா மாரியம்மன் ஆலயத்தில் நிகழ்ந்த கலவரம் தொடர்பாக நேற்று அறுவர் மீது இங்குள்ள மாஜிஸ்திரேட் நீதிமன்றத்தில்  பல்வேறு குற்றச்சாட்டுகள் சுமத்தப்பட்டன. அவர்கள் அனைவரும் குற்றச்சாட்டுகளை மறுத்து விசாரணைக் கோரினர். இச்சம்பவம் தொடர்பாக இதுவரை மொத்தம் 24 பேர் நீதிமன்றத்தில் நிறுத்தப்பட்டுள்ளனர்.அவர்கள் அனைவருக்குமான குற்றச்சாட்டுகள் மாஜிஸ்திரேட் முகமட் இக்வான் முகமட் நாசிர் முன்னி லையில் தனித்தனியாக வாசிக்கப்பட்டது.

Read More: Malaysia Nanban Tamil Daily on 26.12.2018


இயக்குனருடன் தமன்னா மோதல்?

குயின் படத்தின் தெலுங்கு பதிப்பை இயக்கும் இயக்குனர் நீல கண்டாவுக்கும், தமன்னாவுக்கும் இடையே மோதல் ஏற்பட்டுள்ளதாக தகவல் வெளியாகி உள்ளது.

நடிகை தமன்னா 6 படங்கள் கைவசம் வைத்து நடித்து வருகிறார். இந்தியில் கங்கனா ரணாவத் நடித்து வெற்றிகரமாக ஓடிய குயின் படத்தை தமிழ், தெலுங்கு, கன்னடம், மலையாளம் ஆகிய மொழிகளில் மறுபதிப்பு செய்கின்றனர். இந்த படத்தை ரேவதி இயக்குவதாக கூறப்பட்டது. பின்னர் தமிழ், கன்னட மொழிகளில் ரமேஷ் அரவிந்தும் மலையாளம், தெலுங்கு மொழிகளில் நீலகண்டாவும் இயக்குவார்கள் என்று அறிவிக்கப்பட்டது. இதற்கு தமன்னா எதிர்ப்பு தெரிவித்ததாகவும், இதனால் இயக்குனருக்கும், தமன்னாவுக்கும் இடையே மோதல் ஏற்பட்டு அந்த படத்தை இயக்க முடியாது என்று சொல்லி நீல கண்டா வெளியேறி விட்டார் என்றும் தெலுங்கு பட உலகில் தகவல் பரவியது.

தெலுங்கிலும் ரமேஷ் அரவிந்தை வைத்தே படத்தை இயக்க படக்குழுவினர் முடிவு எடுத்துள்ளதாகவும் கூறப்பட்டது. இந்த நிலையில் தமன்னாவும் படத்தில் இருந்து வெளியேறி விட்டதாக தகவல் பரவியது. இதனை படக்குழுவினர் மறுத்துள்ளனர். தமன்னா படத்தில் இருந்து விலகவில்லை என்றும் தமிழ், கன்னட படங்கள் முடிந்த பிறகு தெலுங்கு படம் தயாராகும் என்றும் அவர்கள் கூறினர்.


தேமுதிகவை விடாப்பிடியாக கூட்டணிக்குள் சேர்த்த பாஜக!!! ஆனால் இப்போது?

தேமுதிகவை அதிமுக கூட்டணியில் சேர்த்ததில் அதிமுக பங்கு இருக்கிறதோ பாஜகவின் பங்கு மிகமிக அதிகமாக இருக்கிறது. எத்தனை கட்ட பேச்சுவார்த்தைகள், எத்தனை நாள் போராட்டம் தேமுதிக அதிமுக கூட்டணியில் இணைவதற்கு பாஜக செய்த முயற்சிகள்தான் எத்தனை, எத்தனை? தேமுதிக மீது நல்ல அபிமானம் கொண்டிருந்த பாஜக அவர்களுக்கு ஒரு ராஜ்ய சபா எம்.பி. கொடுக்கவும் நினைத்திருந்தது.

ஒருகட்டத்தில் தேமுதிக ஒரேநேரத்தில் திமுக, அதிமுகவுடன் கூட்டணி குறித்து பேசியதாக திமுக பொருளாளர் துரைமுருகன் தெரிவித்து அரசியல் களத்தில் குண்டு வைத்தார். இது மிகுந்த சர்ச்சையானது. பாஜகவிற்கு தேமுதிக மீது ஏற்பட்ட முதல் அதிருப்தி அதுதான். அதன்பிறகு அதிமுக கூட்டணி யில் தேமுதிக இணைந்தது அவர்களுக்கு 4 தொகுதிகள் ஒதுக்கப்பட்டன.

ஆனால் தேமுதிக தலைவர்கள் கூட்டணி கட்சிகளுடன் இணைந்து செயல்படவில்லை. கட்சியின் தலைவர் விஜயகாந்த் உடல்நலமின்றி இருந்ததால் அவராலும் பிரச்சாரத்தில் கலந்துகொள்ள முடியவில்லை. இவையெல்லாம் பாஜகவை அதிருப்தியடைய செய்தது. கூட்டணிக்குள் வருவதற்கு அவர்கள் விதித்த விதிகள், கேட்ட தொகுதிகள் என அனைத்துமே அதிகமாக இருந்தது என அதிமுகவினர் புலம்பினர் என்பதும் குறிப்பிடத்தக்கது. தேர்தல் முடிவு களும் அவர்களுக்கு எதிராகவே வந்தது.

இதனால் மிகவும் அதிருப்தியானது பாஜக. இந்நிலையில்தான் தேமுதிக ஒரு ராஜ்யசபா சீட் கேட்டது, அதற்கு பாஜக ராஜ்ய சபா சீட்டெல்லாம் தரமுடியாது என்றும் விஜயகாந்த் நல்ல உடல்நலத்துடன் இருந்தால் பார்க்கலாம் என்றும் கூறிவிட்டதாக தகவல்கள் வெளியாகின.


1MDB: சட்டவிரோத நிதிகளின் பயனாளிகள் அனைவரும் முன் வந்து பணத்தை ஒப்படையுங்கள்.

பெட்டாலிங் ஜெயா,

1எம்டிபியில் இருந்து வந்ததாக நம்பப்படும் சட்டவிரோத நிதிகளின் பயனாளிகள் அனைவரும், தங்களுடைய வங்கிக் கணக்குகளில் தற்போது முடக்க ப்பட்டிருக்கும் பணத்தை தாங்களாகவே முன் வந்து எம்ஏசிசியிடம்  திரும்ப ஒப்படைத்துவிட வேண்டும். இல்லாவிடில் சட்ட நடவடிக்கையை எதிர்நோக்க வேண்டி வரும் என்று எம்ஏசிசி தலைவர் ஷுக்ரி அப்துல் நேற்று எச்சரித்தார்.

Read More: Malaysia Nanban Tamil Daily on 4.7.2018


கிழிந்த  வேட்டியையும் பறிக்கப் பார்க்கும்  மோடி அரசு

சென்னை,

காவேரி நதி நீர் பங்கீடு விவகாரத்தில் மேலாண்மை வாரியம் அமைக் காததன் மூலம் கிழிந்த வேட்டியையும் பிரதமர் மோடி அரசு பறிக்கப் பார்க்கிறது என்று  கவிஞர் வைரமுத்து தெரிவித் துள்ளார். காவிரி நதி நீர் பங்கீட்டு விவகாரத்தில் உச்ச நீதிமன்றம் தனது இறுதித் தீர்ப்பினை சமயத்தில் வழங்கி யுள்ளது. அந்தத் தீர்ப்பின்படி காவேரி மேலாண்மை வாரியம் அமைக்க ஆறு வார கால அவகாசம் அளித்திருந்தது. அந்த அவகாசம் நேற்று வியாழனுடன் நிறைவடைய உள்ளது. ஆனால், இன்னும் இது தொடர்பாக மத்திய அரசு எந்த நடவடிக்கையையும் எடுக்கவில்லை.

Read More: Malaysia Nanban Tamil Daily on 30.3.2018


‘என்டர்டெயின்மெண்ட் கிங்’ பட்டம் வாங்கிய சிவகார்த்திகேயன்!

பிரபல விஜய் தொலைக்காட்சி, நடிகர் சிவகார்த்திகேயனுக்கு ‘என்டர்டெயின்மெண்ட் கிங்’ என்ற படத்தை வழங்கி சிறப்பித்துள்ளது. நடிகர் சிவகார்தி கேயன், ஆரம்பத்தில் விஜய் தொலைக்காட்சியில் தொகுப்பாளராக பணியாற்றி வந்தார். அதன் மூலம் கிடைத்த மக்களின் ஆதரவால் சினிமாவில் காலடி எடுத்து வைத்தார். இந்நிலையில் தற்போது முன்னணி ஹீரோவாக இருந்து வரும் சிவகார்த்திகேயன் விஜய் தொலைக்காட்சி நடத்திவரும் சூப்பர் சிங்கர் நிகழ்ச்சிக்கு சிறப்பு விருந்தினராக கலந்து கொண்டார். அந்த நிகழ்ச்சியின் டீஸர் சமீபத்தில் ஒளிபரப்பப்பட்டது, அதில் விஜய் தொலைக்காட்சி நடிகர் சிவகார்த்திகேயனுக்கு “என்டர்டெயின்மென்ட் கிங்” என்ற படத்தை வழங்கி சிறப்பித்துள்ளது.


தனியாரை நம்பியவர்களுக்கு சொந்த வீடு!

நாட்டின் தலைநகரின் மையப்பகுதியில் அமைந்துள்ள தேசிய விளையாட்டு அரங்கத் திற்கு வழிவிட்ட முன்னணி தோட்டமான புக்கிட் ஜாலில் தோட்ட மக்கள், கால் நூற்றாண்டுகள் கடந்தோடியும் தங்களின் அவலநிலை வாழ்க்கையை சொல்ல முடியாமல் குமுறி வருகின்றனர். தனியாரை நம்பிய தோட் டப்பாட்டாளிகள் எல்லாம் இன்று சொந்த வீட்டில் நிம்மதியாக இருக்கின்றனர். அரசாங்கம் வீடு கொடுக்கும் என்று நம்பிய நாங்கள் இன்னமும் நடுத் தெருவில் கேட்பாரற்ற நிலையில் இருக்கிறோம் என்று கண்ணீர் வடிக்கின்றனர் அத்தோட்ட மக்கள். 1980 ஆம் ஆண்டு ஜாலான் பூச்சோங், ஆறாவது மையில் உள்ள புக்கிட் ஜாலில் தோட்டத்தின் 1,800 ஏக்கர் நிலத்தை அரசாங்கம் கட்டம் - கட்டமாக கொள்முதல் செய்யத் தொடங்கிய போது, இந்த தோட்டத்தில் மூன்று தலைமுறையினராக வாழ்ந்த 100 பட்டாளிகளின் பிரச்சினையும் பூதகரமாக வெடித்தது. தேசிய தோட்டத் தொழிலாளர் சங்கம் ( என்.யூ. பி.டபிள்யூ.) தங்களை காப்பாற்றும் என்று நம்பிய தொழிலாளர்களுக்கு 2008 ஆம் ஆண்டு அந்த தொழிற்சங்கம் சுத்தமாக கை கழுவியது. ஆடம்பர அடுக்குமாடி வீடுகள், சட்டவிரோத குடியேற்றக்காரர்களுக்கான தடுப்பு முகாம்கள், நெடுஞ்சாலைகள், கோல்ப் திடல்கள் என்று பணக் காரர்களுக்கு வேண்டிய சகல வசதிகளும் புக்கிட் ஜாலில் தோட்ட நிலப்பரப்பை ஆக்கிரமித்த நிலையில் கடைசியில் எஞ்சியிருந்த 26 ஏக்கர் நிலத் திலாவது ஒரு பகுதி தங்களுக்கு வீடுகள் கட்டிக்கொடுக்கப்படுமா? என்று எதிர்பார்த்திருந்த வேளையில் அந்த இடத்திலும் 1992 ஆம் ஆண்டு நாட்டின் தேசிய அரங்கை நிர்மாணிப்பதற்கு அரசாங்கம் இடம் தந்து விட்டது. தமிழ்ப்பள்ளி, இடுகாடு, கோயில் என்று ஒரு தோட்ட பாரம்பரிய பின்னணியுடன் விளங்கிய புக்கிட் ஜாலில் தோட்டம், நாலா புறமும் கூறுபோட்டதில் இதில் ஒரு பாட்டாளிகூட இன்று வரையில் பயன்பெறவில்லை என்பதுதான் நிதர்சனமாக உண்மையாகும். அருகில் இருந்த கின்றாரா தோட்டத்தை நிர்வகித்த ஹைலண்ட்ஸ் பெனிசுலா நிறுவனம், 1980 ஆம் ஆண்டு அத்தோட்டத்தை விற்பனை செய்த போது தனக்கு பாடுபட்ட எந்தவொரு தொழிலாளியையும் புறக்கணிக்காமல் அனைத்து தொழிலாளர்களுக்கும் சொந்த வீட்டை கட்டிக்கொடுத்தது. தோட்டத்து பள்ளி புதிய கட்டடத்தில் இடம் மாற வழிவகுத்தது. தோட்ட ஸ்ரீ மகாமாரியம்மன் ஆலயம் புதிய வீடமைப்புப் பகுதியில் நிலைநிறுத்தப்பட்டது. தனியாரை நம்பிய அந்தப் பாட்டாளிகள் மற்றும் அவர்களின் குடும்பத்தினர் இன்று சொந்த வீட்டில் நிம்மதியாக இருக்கின்றனர். ஆனால், அரசாங்கத்தையும் கோலாலம்பூர் மாநகர் மன்றத்தையும் நம்பிய 41 முன்னாள் தோட்டத் தொழிலாளர்களின் குடும்பத்தினர் எந்தவொரு அடிப்படை வசதியில்லாமல் தோட்டடத்தின் ஒரு பகுதியில் இன்னமும் குடிசைவாசிகளாக வாழ்ந்துகொண்டு இருக்கிறோம் என்கிறார் தோட்ட குடியிருப்பாளர் நடவடிக்கை குழுத் தலைவர் கே. பாலகிருஷ்ணன். ஆனால், எங்கள் தோட்ட நிலத்தை வாங்கிய அரசாங்கம், கின்றாரா தோட்ட மக்களை விட நல்ல முறையில் வீடுகளை கட்டிக்கொடுக்கும் என்று பெரிதும் நம்பினோம். ஆனால், 27 ஆண்டுகள் கடந்து விட்டன. இன்னமும் எங்களுக்கு எந்தவொரு பதிலையும் சொல்ல முடியாமல் இப்பிரச்சினை கிணற்றில் போட்ட கல்லாக கிடப்பில் கிடக்கிறது. தோட்டப் பாட்டாளிகளுக்கு சொந்த வீடு கோருவது தொடர்பாக நாட்டின் பிரதமரை நேரடியாக சந்தித்துப் பேசிய முதல் தோட்ட மக்கள் நாங்கள்தான் என்று பாலகிருஷ்ணன் கூறுகிறார். நாங்கள் எங்கள் உரிமையைத்தான் கோருகிறோம். எங்களுக்கு மாற்று வீடுகள் கட்டிக்கொடுக்கப்படும் என்று பிரதமரின் சிறப்பு அதிகாரியாக இருந்த ரவீன் பொன்னையா உறுதி கூறியிருந்தார். இப்போது அவர் எங்கே இருக்கிறார் என்பது தெரியவில்லை. புதிய செயலாளர் சீலனை சந்தித்தும் பேசினோம். இதுவரையில் பிரச்சினைக்கு தீர்வு கண்டபாடுஇல்லை. அவரும் இழுத்தடிப்பு போக்கை கடைப்பித்து வருகிறார். பிரதமர் அலுவலகத்துடன் மறுபடியும் இந்த விவகாரம் தொடர்பாக பேச்சுவார்த்தைக்கு அழைக்கிறோம். நாடு 14 ஆவது பொதுத் தேர்தலை எதிர் நோக்கிவரும் வேளையில் எங்களின் விவகாரத்திற்கு நிரந்தர தீர்வு காணும் வரையில் ஓய மாட்டோம் என்கிறார் பாலகிருஷ்ணன். அவசியம் ஏற்பட்டால் மறுபடியும் பிரதமர் அலுவலகத்தின் முன் உண்ணா விரதப் போராட்டத்தில் ஈடுபட தயாராக இருக்கிறோம் என்றார் அவர். பி.எஸ்.எம். கட்சியின் பொதுச் செயலாளரும் தோட்டப்புற மக்கள் நல்வாழ்வு குழுத் தலைவருமான எஸ். அருட்செல்வம் கூறுகையில் கடந்த 27 ஆண்டு காலமாக புக்கிட் ஜாலில் தோட்ட மக்களை அரசாங்கம் அலைக்கழித்து வருவது சிந்தனைக்கு எட்டாத ஒன்றாகும். மூன்று தலைமுறையினராக தோட்ட மேம்பாட்டுக்கு உழைத்த மக்களை எப்படி ஓர் அரசாங்கத்தினால் உதாசீனம் செய்ய முடியும் என்று அவர் கேள்வி எழுப்பினார். 1990 ஆம் ஆண்டுகளில் கிள்ளான் பள்ளத்தாக்கில் மிகப்பெரிய மேம்பாட்டிற்கு இலக்கான கிள்ளான், சுங்கை ராசா தோட்ட மக்களுக்கு சொந்த வீடுகளும் உரிய இழப்பீடுகளும் தோட்ட நிர்வாகம் வழங்கியது. தற்போது புக்கிட் திங்கி என்று அழைக்கப்படும் கிள்ளான், ஹைலண்ட்ஸ் தோட்டம் மேம்பாட்டுக்குச் சென்றபோது அத்தோட்ட மக்களுக்கும் சொந்த வீடுகள் கிடைத்தன. காஜாங், பிரேமார் தோட்ட மக்களுக்கும் சொந்த வீடுகளும் இழப்பீடுகளும் கிடைத்தன. பந்திங் புருக்லேண்ட்ஸ் தோட்டம் மேம்பாட்டுக்கு எடுத்துக்கொண்ட போது அத்தோட்ட மக்களுக்கு சொந்த வீடுகளும் இழப்பீடும் கிடைத்தன. அப்படியென்றால் அரசாங்கம் வாங்கிய ஒரு தோட்டத்துக்கு அத்தோட்ட பாட்டாளிகளுக்கு வீடுகளும் இழப்பீட்டையும் ஏன் கொடுக்க முடியாது என்று அருட்செல்வம் கேள்வி எழுப்பினார். மக்களின் நல்வாழ்வுக்கு முன்னுதாரணமாக இருக்க வேண்டிய அரசாங்கமே வீடு கட்டிக்கொடுக்கத் தவறினால் தனியார் கட்டிக்கொடுக்காதற்கு யாரை குறை சொல்ல முடியும் என்று அவர் வினவினார்.


அதிகார துஷ்பிரயோகம் எல்லை மீறியதன் காரணமாகவே 1எம்.டி.பி-யில் ஊழல் தலைவிரித்தாடியது.

கோலாலம்பூர்,

அதிகார துஷ்பிரயோகம் எல்லை மீறியதன் காரணமாகவே 1எம்.டி.பி-யில் ஊழல் தலைவிரித்தாடியது என்பதை சட்டத்துறை தலைவர் டோமி தோமஸ் நஜீப் வழக்கில் தெளிவுபடுத்தியுள்ளார். அது மட்டுமின்றி,  நாட்டின் பிரத மராக மக்கள் தன் மீது வைத்திருந்த நம்பிக்கைக்கு நஜீப் எப்படியெல்லாம் துரோகம் இழைத்துள்ளார் என்ப தையும் அவர் விவரித்துள்ளார்.

Read More: Malaysia Nanban Tamil Daily on 5.4.2019


இரவில் ஒளிரும் அரிய வகை தேரை  ஆராய்ச்சியில் அரிய தகவல்

அபுதாபி,

இரவில் ஒளிரும் அரிய வகை பூசணி தேரைகளை அபுதாபியின் நியூயார்க் பல்கலைக்கழக ஆராய்ச்சியாளர்கள் கண்டறிந்துள்ளனர்.  இயற்கையின் படைப்பில் ஏராளமான அதிசயங்கள் அன்றாடம் நிகழ்ந்து வருகிறது. இதில் கடந்த 2017ஆம் ஆண்டில் இரவு நேரங்களில் மின்னும் புதிய வகை பச்சை தவளை அர்ஜென்டினாவில் வாழ்வது கண்டுபிடிக்கப்பட்டது. தற்போது இரவு நேரத்தில், இனச்சேர்க்கைக்காக தனது உடலில் ஒளியை உமிழும் அரிய வகை பூசணி தேரை பிரேசில் நாட்டில் வாழ்வது தெரிய வந்துள்ளது. இதை அபுதாபியில் உள்ள நியூயார்க் பல்கலைக்கழக ஆராய்ச்சியாளர்கள் கண்டு பிடித்துள்ளனர்.

பகலில் அந்த தேரையின் நிறம் பூசணிக்காயின் உள்ளே இருப்பது போன்ற மஞ்சள் நிறத்தில் உள்ளது. ஆனால் இரவு நேரங்களில் புற ஊதா கதிர் வெளிச்ச த்தில் (அல்ட்ரா வயலட்) அந்த தேரையின் உடலில் உள்ள புள்ளிகள் அடர் நீலத்திலும், மற்ற பகுதிகள் இளஞ்சிவப்பு நிறத்திலும் மின்னுகின்றன. இரவில் அல்லது புற ஊதா கதிர்களை அந்த விலங்கின் மீது பாய்ச்சும் போது அவை ஒளிருகின்றன.

இது அரிய வகை தேரையிடம் இருப்பது கண்டுபிடிக்கப்பட்டுள்ளது. பவளப்பாறைகள், மீன், சுறாக்கள், கடல் ஆமை போன்ற பெரும்பாலான உயிரினங்க ளிடத்திலும், நிலத்தில் வாழும் சில வகை கிளிகள், தேள்களிடம் மட்டுமே புளோரசென்ட் இயல்பு இருந்தது. தற்போது கண்டுபிடிக்கப்பட்ட தேரையிடம் அந்த இயல்பு இருப்பது விஞ்ஞானிகளை ஆச்சரியப்பட வைத்துள்ளது.

தற்போது இந்த தேரையின் ஆராய்ச்சி குறித்த தகவல்கள் சைன்டிபிக் ரிபோர்ட்ஸ் எனப்படும் யூ-டியூப் சேனலில் அதிகாரப்பூர்வமாக வெளியி டப்பட்டுள்ளது.


’கொசுவைவிட வேகமாகச் செயல்படுங்கள்!’ அமைச்சர் விஜயபாஸ்கர்

மதுரை:

மதுரை மாவட்ட ஆட்சியர் அலுவலகத்தில் மக்கள் நலன் மற்றும் குடும்பநல அமைச்சகம் சார்பில் டெங்கு ஒழிப்பு ஆய்வுக்கூட்டம் நடைபெற்றது. இதில் சுகாதாரத்துறை அமைச்சர் விஜயபாஸ்கர், கூட்டுறவுத்துறை அமைச்சர் செல்லூர் ராஜூ, வருவாய்த்துறை அமைச்சர் உதயகுமார், தமிழக சுகாதாரத்துறை செயலர் ராதா கிருஷ்ணன் உள்ளிட்டோர் கலந்துகொண்டனர்.

இதில் அமைச்சர் விஜயபாஸ்கர் பேசுகையில், "தமிழகத்தில் டெங்கு ஒழிப்பு முழுவீச்சில் செயல்படுத்தப்பட்டு வருகிறது, டெங்கு பாதிப்பதைச் சுகாதாரத்துறையின் பிரச்னையாகக் கருதாமல், முதல்வர் அனைத்துத்துறை பிரச்னையாகக் கருதி ஒன்றிணைத்து செயல்படுத்திவருகிறார். மருத்துவத்தில் மதுரை மாவட்டம் இரண்டாவது தலைநகரமாகச் செயல்பட்டுவருகிறது.
கொசுவின் உற்பத்தி மிகவும் வீரியமானது. அதன் முட்டைகளின் பெருக்கமும் அதிகம் கொசுவோடு போட்டிப் போடுவது மிகப்பெரும் சவால்தான். ஆனாலும், அதிகாரிகள் நினைத்தால் மக்களுக்கு விழிப்பு உணர்வு ஏற்ப டுத்தி டெங்குவை தவிர்க்கலாம். எனவே, நாம் கொசுவைவிட வேகமாகச் செயல்பட வேண்டும். சுகாதாரத்துறை செயலர் சொல்வதுபோல டெங்குவின் தாக்கம் ஏறுவரிசையில் செல்லாமல் தற்போது மிதமாகச் செல்கிறது. எனவே இன்னும் அதிக வேகமாகச் செயல்பட்டு டெங்குவை ஒழிக்க வேண்டும் எனக் கேட்டுக்கொண்டார் .

சுகாதார செயலர் பேசும்போது ’டெங்கு பாதிப்புக்கு பொதுமக்களின் ஒத்துழைப்பும் தேவைப்படுகிறது அனை வரும் ஒன்றிணைந்து போராடினால்தான் தடுக்க முடியும். இரயில்வே ஜங்ஷன், பணிமனைகள் உள்ளிட்ட இடங்கள் மத்திய அரசுக் கட்டுப்பாடு என்று விட்டுவிடாமல் எல்லா இடங்களையும் சுத்தமாக வைத்துக்கொள்ள வேண்டும்’ எனக் கேட்டுக்கொண்டார்.


ஒரு பெண் ஐஜிபி ஆவது சாத்தியமே!

கோலாலம்பூர், நாட்டின் முதல் நிலை போலீஸ் அதிகாரியான, தேசிய போலீஸ் படை தலைவர் டான்ஸ்ரீ காலிட் அபு பக்காரின் பதவி காலம் வரும் செப்டம்பர் மாதம் பூர்த்தியடைகிறது. தாம் 60 வயதை அடைவதாகவும் பணியிலிருந்து ஓய்வு பெறவிருப்பதாகவும் அவரே உறுதி செய்துள்ளார். டான்ஸ்ரீ காலிட் நாட்டின் 10-ஆவது போலீஸ் படை தலைவர் ஆவார். கடந்த 2013-ஆம் ஆண்டு மே 17-ஆம் தேதி அப்பதவியில் நியமனம் செய்யப் பட்டார். எனினும், இவர் தனது 19-ஆவது வயதில், 1976 டிசம்பர் 5-ஆம் தேதி போலீஸ் படையில் தனது பணியினை தொடங்கினார். தலைநகர் போலீஸ் பயிற்சிக் கழகத்தில் போலீஸ் இன்ஸ்பெக்டர் பயிற்சியை அவர் அப்போது தொடங்கினார். தன்னிடம் கேட்கப்பட்ட சில கேள்விகளுக்கு காலிட் அளித்த நேரடியான, சுவாரஸ்யமான பதில்கள் இதோ: நீங்கள் பேச்சு சுதந்திரத்தை கட்டுப்படுத்தும் ஒருவர் என்று முத்திரையிடப்பட்டுள்ளது. குறிப்பாக, சமூக வலைத்தளங் களில் உங்களை பற்றி நிறையவே பேசுகிறார்கள். இதனை நீங்கள் எவ்வாறு சமாளிக்கின்றீர்கள்? சமூக வலைத்தள அத்துமீறல்களை நான் கடுமையாகவே கருதுகிறேன். காரணம், இது நாட்டின் அமைதியையும் நலனையும் பாதிக்கிறது. பேச்சுரிமைக் கும் கட்டுப்பாடு உள்ளது என்பதை நான் நம்புகிறேன். ஆகவே இது போன்ற அத்துமீறல்களை சாதாரணமாக எடுத்துக்கொள்ள முடியாது. பெரும்பாலான பொறுப்பற்ற அரசியல்வாதிகளுக்கும், அரசு சாரா இயக்கங்களுக் கும் நிறைய ஆதரவாளர்கள் இருப்பதால் இணையத்தளத்தில் இது போன்ற அத்துமீறல்களை நான் கண்காணிக்க வேண்டியுள்ளது. இதனை நாம் கட்டுப் படுத்த வேண்டும். ஒவ்வொரு தனிமனிதரின் பேச்சுரிமையையும் போலீஸ் மதிக்கின்றது. ஆனால், எல்லா வற்றுக்கும் கட்டுப்பாடு உள்ளது. குற்றச்செயல்களை ஒழிப்பதில் நீங்கள் சந்தித்த சவால்கள்? எல்லைப்புற குற்றச்செயல்களை கண்காணிப்பதே எங்களின் மிகப்பெரிய சவாலாகும். மலேசிய - தாய்லாந்து எல்லையிலும், சபா, சரவாவிலும் ஆறு, கடல், சாலை, மலைப் பிரதேசங்களில் கடத்தல் நடவடிக்கைகளை முறியடிப்பதில் மிகப்பெரிய சிரமங்களை எதிர்நோக்கி வருகிறோம். அத்துடன் மனிதக் கடத்தல், திட்டமிட்ட குற்றச்செயல்கள், சட்டவிரோத குடியேற்றக்காரர்கள் என இன்னும் வேறு விதமான சவால்களை நாங்கள் எதிர் நோக்கியுள்ளோம். அண்மைய காலமாக, தீவிரவாதம் என்ற பெயரில் புதிய வகையான மிரட்டலை நாம் சந்திக்கின்றோம். எப்போதும் விழிப்புணர்வுட னும் எச்சரிக்கையாகவும் இருக்க வேண்டிய சூழ்நிலை இப்போது நிலவுகிறது. நீங்கள் போலீசில் சேராதிருந்தால்? ஒரு நவீன விவசாயியாக ஆக வேண்டும் என்பது எனது நீண்ட நாள் ஆசை. விவசாயம் என்றால் எனக்கு மிகவும் பிடிக்கும். ஆனால், போலீசில் சேர்ந்ததும் அதற்கு வாய்ப்பு இல்லாமல் போய்விட்டது. குறைந்தது சிறிதளவு தோட்ட வேலைகளையாவது இப்போது செய்கிறேன். ஒரு பெண் நாட்டின் தலைமை போலீஸ் அதிகாரியாகும் சாத்தியம் உள்ளதா?ஏன் முடியாது? அதன் சாத்தியத்தை நான் நிராகரிக்கவில்லை. ஆனால், எப்போது என்றுதான் என்னால் சொல்ல முடியாது. சக போலீஸ் அதிகாரிகளுடன் நீங்கள் எவ்வாறு தொடர்பில் இருக்கிறீர்கள்? நான் ஐ.ஜி.பி ஆனதும் அனைத்து மாவட்ட போலீஸ் அதிகாரிகளையும் கொண்ட வாட்ஸ் ஆப் குழுவை உருவாக்கினேன். அதன் பிறகு அந்தக் குழுவின் வட்டம் பெரிதானது. எல்லா நேரங்களிலும் குற்றச்செயல்கள் பற்றிய தக வல் பரிமாற்றத்திற்கு இது பேருதவியாக இருந்துள்ளது. இதனால் ஒரு நாளுக்கு குறைந்தது மூன்று தடவையாவது என் ஃபோனை சார்ஜ் செய்ய வேண்டி யுள்ளது. இவ்வாறு டான்ஸ்ரீ காலிட் பதில் சொன்னார்.


போதைப்பொருள் பறிமுதல்.6 விமானப் பெண்கள் கைது.

போதைப் பொருள் வைத்திருந்த ஆறு விமான பணிப்பெண்களை போலீசார் கைது செய்துள்ளனர். சிப்பாங், கோத்தா வாரிசானில் அந்தப் பெண்கள் தங்கி யிருந்த வீட்டில் போதைப் பொருள் பிடிபட்டது.மொத்தம் 12 பேர் கைது செய்யப்பட்டுள்ளனர். இவர்களில் அறுவர் பெண்கள் ஆவர். தவிர பணமும் பறி முதல் செய்யப்பட்டது. அந்த ஆறு விமான பணிப்பெண்களும் போதைப் பொருள் பழக்கமுடையவர்கள் என்று நம்பப்படுகிறது. 21 க்கும் 25 க்கும் இடைப்பட்ட வயதுடைய அவர் கள் விசாரணைக்காக தற்போது தடுத்து வைக்கப்பட்டுள்ளனர்.


மகள்களுடன் பாலியல் வல்லுறவு புரிந்த்தாக குற்றம் சாட்டப்பட்ட தந்தை.

குவாந்தான்,

4 மற்றும் 8 வயதுமிக்க சிறுமிகளின் பாலியல் வல்லுறவு வழக்கில் குற்றம் சாட்டப்பட்ட அவர்களுடைய தந்தை குற்றத்தை ஒப்புக்கொள்ள மறுத்தார். லோரி ஓட்டுநருமான அந்த ஆடவர் இது குறித்து விசாரணையை மேற் கொள்ளுமாறும் அவர் கேட்டுக் கொண்டார். கடந்த மே மாதத்தில் தாமான் அமான் பத்து 11இல் மாலை 5.00 மணியிலிருந்து இரவு 7.00 மணி வரையில் தனது 4 வயதுமிக்க மகளிடம் பாலியல் வல்லுறவு கொண்டதாக அந்த ஆடவர் மீது குற்றம் சாட்டப்பட்டுள்ளது. இன்னொரு மகளான 8 வயது சிறுமியுடன் கடந்த ஆகஸ்ட் மாதத்தில் மக் கோத்தா அமான் பத்து 11இல் செம்பனை தோட் டத்தில் பாலியல் வல்லு றவு கொண்டதாகவும் குற் றம் சாட்டப்பட்டுள்ளது.

அந்த ஆடவர் மீதான குற்றம் நிரூப்பிக்கப்பட் டால் குறைந்தபட்சம் 10 ஆண்டு கள் அதிகபட்சம் 30 ஆண்டு களும் பிரம்படியும் தண்டனை களாக விதிக்கப்படும். வழக்கு முடியும் வரையில் அந்த ஆடவரு க்கு ஜாமின் வழங்கப்பட முடி யாது எனவும் ஜாமின் வழங்கப் படுவது சம்பந்தப்பட்ட சிறுமிகளுக்கு ஆபத்தை ஏற்படு த்தலாம் எனவும் வழக்கறிஞர் ஷாரூல் எக்ஷான் தெரிவித்தார்.

Read More: Malaysia Nanban News paper on 29.11.2017


இந்தியர்களின் 7 விழுக்காடு அரசாங்க வேலைவாய்ப்புகள்- பகுதி 2

கோலாலம்பூர்,

நாட்டில் மூன்றாவது பெரிய இனமாக திகழும்  இந்தியர்களுக்கு 7 விழுக்காடு அரசாங்க வேலை வாய்ப்புகள் உறுதி செய்யப்பட வேண்டுமானால் அர சாங்க வேலைகளுக்கு  ஆள் எடுக்கும் பிரதான அமைப்பான  பொதுச்சேவைத்துறை ஆணையத்தின் (எஸ்.பி.ஏ.) ஆள் சேர்ப்புப் பிரிவு, சிறப்பு ஆள் சேர்ப்புப் பிரிவு, தேர்வுப்பிரிவு ஆகியவற்றில் இடம்பெற்றுள்ள அதிகாரிகள் பல்லினங்களை சேர்ந்தவர்களாக  இருக்க வேண்டும் என்று வலி யுறுத்தப்பட்டுள்ளது.

எஸ்.பி.ஏ. தேர்வு செய்யக்கூடிய மனுதாரர்கள் இனபாகுபாடுயின்றி, தகுதி திறன் ரீதியாக  நேர்மையாகவும் நியாயமாகவும் வெளிப்படையாகவும் தேர்வு செய்யப்படுவதை உறுதிசெய்ய இது அவசியமாகிறது என்று பல்வேறு தரப்பினர் வலியுறுத்தியுள்ளனர். அரசாங்க வேலை வாய்ப்புகள் இந்தியர்க ளிடமிருந்து  பெருவாரியாக விடுபட்டதற்கு அரசாங்கத்தின்  தற்போதைய நடைமுறைகளே முக்கிய காரணம் என்று கூறப்படுகிறது.

குறிப்பாக, அரசாங்கத்தின் வேலை வாய்ப்புகளை முழுமையாக நிர்ணயம் செய்யும் இயந்திரமாக செயல்படும்  பொதுச்சேவைத்துறை ஆணையத்தில் ( Suruhanjaya Perkhidmatan Awam) பணியாற்றும் அதிகாரிகளுக்கு  முழுமையான அதிகாரம் வழங்கப்பட்டுள்ளது. தற்போது அந்த ஆணையத்தில் மொத்தம் 308 அதிகாரிகள் பணியாற்றுகின்றனர். இவர்களில் 302 பேர் மலாய்க்காரர்கள் ஆவர். சீனர்கள் 2 பேர். இந்தியர்கள் 4 பேர் மட்டுமே பணி யாற்றுகின்றனர்.

அரசாங்க வேலைகளுக்கு  ஆள்பலத்தை அமர்த்துவதில் பொதுச்சேவைத்துறை ஆணையத்தின் ஆள் சேர்ப்புப் பிரிவு முக்கிய பங்காற்றுகிறது. பட்டப்ப டிப்பு, டிப்ளோமா உட்பட இதர உயர்ந்த கல்வித்தகுதிகளை கொண்டவர்களை வேலைக்கு எடுப்பதில் இப்பிரிவுதான் முதன்மை பங்காற்றுகிறது. ஆனால், இந்த முக்கியப்பிரிவில் 56 பேர் பணியாற்றுகின்றனர். இந்த 56 பேரும் மலாய்க்காரர்களாக இருக்கின்றனர்.

அதேவேளையில் எஸ்.பி.எம். கல்வித்தகுதி கொண்ட கீழ்நிலை வேலைகளுக்கு நேர்காணல் நடத்தி ஆள்பலத்தை தேர்வு செய்வது அந்த ஆணையத்தின் சிறப்பு ஆள் சேர்ப்புப் பிரிவாகும். அந்தப்பிரிவில் 65 பேர் பணியாற்றுகின்றனர். இவர்களில் 63 பேர் மலாய்க்காரர்கள் ஆவர்.சீனர்கள், இந்தியர்கள் தலா ஒருவர் அதில் அங்கம் வகிக்கின்றனர்.

சில வேளைகளில் ஆள் சேர்க்கும் பணி இரண்டு கட்டங்களாக மேற்கொள்ளப்படுகின்றன. அதாவது, முதலில் தேர்வு நடத்துவதாகும். இப்பணியை அந்த ஆணையத்தின் தேர்வு பிரிவு நடத்துகிறது. இந்த தேர்வு பிரிவில் 27 பேர் பணியாற்றுகின்றனர். அந்த 27 பேரும் மலாய்க்காரர்கள் ஆவர். ஒருவர்கூட சீனரோ, இந்தியரோ இல்லை. இந்த தேர்வில் தேர்ச்சிப் பெற்றவர்களே ஆணையத்தின் அடுத்த கட்ட நேர்முகப்பேட்டிக்கு அழைக்கப்படுகிறார்கள்.

அரசாங்க வேலைக்கு ஆள் எடுக்கும் பொதுச்சேவைத்துறை ஆணையத்தின் முக்கியப்பிரிவுகளாக இருக்கும் ஆள்சேர்ப்புப் பிரிவு, சிறப்பு ஆள் சேர்ப்புப் பிரிவு, தேர்வுப்பிரிவு ஆகியவை ஒரே இனத்தை சார்ந்தவர்கள் பெரும்பான்மையினராக இருப்பதைக் காட்டிலும் பல்லினத்தவர்களை பிரதிபலிக்கும் ஓர் ஆணையமாக எஸ்.பி.ஏ. இருக்குமானால் நேர்மையாகவும் வெளிப்படையாகவும் செயல்படக்கூடிய ஓர் ஆணையமாக அது திகழ முடியும்.

மலேசிய இந்தியர்களுக்கான  செயல் வரைவு திட்ட ( புளூபிரிண்ட் திட்டம்) தொடக்கவிழா மட்டுமின்றி கடந்த அக்டோபர் 27 ஆம் தேதி நாடாளு மன்றத்தில் தாக்கல் செய்யப்பட்ட 2018 ஆம்  ஆண்டுக்கான பட்ஜெட்டின் போது, பிரதமர் டத்தோஸ்ரீ நஜீப் துன் ரசாக் அறிவித்த இந்தியர்களுக்கான 7 விழுக்காடு அரசாங்க வேலை வாய்ப்புகள்  வாக்குறுதி, நிறைவேற்றப்பட வேண்டுமானால் பொதுச் சேவைத்துறையில் மிகப்பெரிய உருமாற்றம் அவசியமாகிறது.

இந்த உருமாற்றத்தின் மூலமாகவே அரசாங்க வேலை வாய்ப்புகளில் இந்தியர்கள் அதிகளவில் பங்கேற்பதை உறுதி செய்ய முடியும். அதற்கு முதற்கட்ட மாக  அரசாங்க வேலைகளுக்கு ஆள் எடுக்கும் பிரதான இயந்திரமாக செயல்படும் பொதுச்சேவைத்துறை ஆணையத்தில் (எஸ்.பி.ஏ.)  மூன்று முக்கியப் பிரிவுகளிலும் இந்தியர்களின் பிரநிதித்துவம் போதுமான அளவில் இருப்பதை அரசாங்கம் உறுதி செய்ய வேண்டும்.

அவ்வாறு உறுதி செய்தால் மட்டுமே பிரதமரின் வாக்குறுதியான அந்த 7 விழுக்காடு வேலை வாய்ப்புகளை பெறும் கனவு நிறைவேறும் என்பதே பெரும்பாலோரின் எதிர்பார்ப்பாக இருந்து வருகிறது.


வரலாறு முக்கியம் அமைச்சரே!- வேலுமணியைக் கலாய்த்த ஜோதிமணி

சத்துணவு திட்டத்தை எம்.ஜி.ஆர் அமல்படுத்தினார் என்ற அமைச்சர் வேலுமணியின் பதிலுக்கு, காங்கிரஸ் செய்தித் தொடர்பாளர் ஜோதிமணி அதிரடியாகப் பதில் அளித்துள்ளார். எம்ஜிஆர் நூற்றாண்டு விழா செப்டம்பர் 16-ம் தேதி தமிழக அரசு சார்பில் கொண்டாடப்படுகிறது. அனைத்து மாவட்ட தலைநகரங்களில் இந்த விழா வைச் சிறப்பாக செய்துமுடித்திட மாவட்ட ஆட்சியர்கள் களத்தில் இறக்கிவிடப்பட்டுள்ளனர். இதனிடையே, எம்ஜிஆர் கொண்டு வந்த திட்டங்கள் குறித்து உள்ளாட்சித்துறை அமைச்சர் வேலுமணி தனது ஃபேஸ்புக்கில் பதிவிட்டுள்ளார். அதில், "இந் தியாவில் எந்த ஒரு மாநிலமும் நிறைவேற்றாத முதலமைச்சர் சத்துணவுத் திட்டத்தை அமல்படுத்தினார் எம்.ஜி.ஆர். தனது ஆட்சிக்காலத்தில் மாண வர்களுக்கு இலவச சத்துணவுத் திட்டம், சாப்பிட உணவு கிடைக்கவில்லை என்பதற்காக எந்தக் குழந்தையும் பள்ளிக்கு வராமல் இருந்துவிடக் கூடாது என்பதற்காக, ஆரம்பப்பள்ளிக் குழந்தைகள் 2 முதல் 14 வயதுக்குட்பட்ட அனைவருக்கும் மதியம் ஒருவேளை பள்ளிகளிலேயே சமைத்து உணவு வழங்கப்பட்டது. அதுமட்டுமன்றி, சத்துணவுக் கூடங்களில் உணவு சமைத்து பரிமாற ஆயா வேலையில் பத்தாயிரத்துக்கும் மேற்பட்ட பெண்கள் அமர்த்தப்பட்டனர். அவர் கள் மாதம் ரூ.100 சம்பளம் பெறவும் வகை செய்யப்பட்டது. பெண்களின் வேலையில்லாத் திண்டாட்டமும் இதன் மூலம் ஓரளவுக்குக் குறைந்தது; குழந் தைகளின் பசியும் தீர்க்கப்பட்டது. இதற்காக ஆன செலவு ஆண்டுக்கு ரூ.200 கோடியாகும். மக்கள் மத்தியில் இத்திட்டம் மிகப்பெரும் வரவேற்பைப் பெற்றது" என்று குறிப்பிட்டுள்ளார். இதற்கு தனது ஃபேஸ்புக்கில் பதில் அளித்துள்ள காங்கிரஸ் கட்சியின் செய்தித் தொடர்பாளர் ஜோதிமணி, குழந்தைகள் படிக்க பள்ளிக்கூடங்கள் மட்டும் போதாது என்பதை உணர்ந்து, முதன்முதலாக மதிய உணவுத் திட்டத்தை மாநிலம்முழுவதும் அமல்படுத்தியவர் காமராஜர். எம்.ஜி.ஆர் அல்ல. பிறகு எம்.ஜி.ஆரால் இது சத்துணவுத் திட்டம் என்று பெயர் மாற்றப்பட்டு பள்ளி விடுமுறை நாள்களிலும் உணவு வழங்கப்பட்டது. காமராஜர் திட்டத்தை அடி யொற்றியே மத்தியில் இருந்த காங்கிரஸ் அரசு இலவச மதிய உணவுத் திட்டத்தை இந்தியா முழுவதும் விரிவுபடுத்தியது. வரலாறு முக்கியம் அமைச்சரே!" என்று கூறியுள்ளார்.


ராஜீவ் கொலை வழக்கு: உச்சநீதிமன்றம் அதிரடி உத்தரவு!

முன்னாள் பிரதமர் ராஜீவ் காந்தி கொலை வழக்கில் விசாரணை எப்போது முடிக்கப்படும் என கேள்வி எழுப்பியுள்ள உச்சநீதிமன்றம், இது தொடர்பாக அறிக்கை தாக்கல் செய்ய சிபிஐக்கு உத்தரவிட்டுள்ளது. ராஜீவ் காந்தி கொலை வழக்கில் குற்றம்சாட்டப்பட்ட சாந்தன், முருகன், நளினி, பேரறிவாளன் உள்ளிட்டவர்களுக்கு நீதிமன்றம் தண்டனை விதித் திருந்தது. இதையடுத்து அவர்கள் செய்த மேல் முறையீடுகளும் நிராகரிக்கப்பட்டது. இதனிடையே கூடுதல் விசாரணை மேற்கொள்ளப்பட வேண்டும் என சிபிஐ தரப்பில் கேட்கப்பட்டது. சுமார் 17 வருடங்களாக தொடர்ந்து வரும் இவ்விசாரணையின் நிலை குறித்து அறிந்துக்கொள்ள பேரறிவாளன் தரப்பில் மனுத்தாக்கல் செய்யப்பட்டது. இந்த உச்சநீதிமன்றத்தில் இன்று விசாரணைக்கு வந்தது. அப்போது,' இத்தனை வருடங்களாக நடைபெற்ற வரும் இவ்வழக்கு விசாரணை எப்போது முடிக் கப்படும்' என கேள்வி எழுப்பிய உச்சநீதிமன்றம், 4 வாரங்களில் முறையான அறிக்கையை சமர்பிக்க சிபிஐக்கு உத்தரவிட்டுள்ளது. 'வெளிநாட்டில் உள்ள வர்களுக்கு இவ்வழக்கில் தொடர்பு உள்ளதால்தான் விசாரணை தாமதமாவதாக' சிபிஐ தரப்பில் தெரிவிக்கப்பட்டுள்ளது. இதையடுத்து, வழக்கு விசார ணையை ஆகஸ்ட் 16-ஆம் தேதிக்கு உச்சநீதிமன்றம் ஒத்திவைத்தது.


பொதுத் தேர்தலில் கர்ப்பால் சிங்கின் குடும்பமே களம் இறங்குகிறது

கோலாலம்பூர்,

வரும் பொதுத் தேர்தலில்  மறைந்த பிரபல  வழக்கறிஞரும் அரசியல்வாதியுமான கர்ப்பால் சிங்கின் குடும்பமே களம் இறங்குகிறது. அந்த வகையில் ஜசெகவின் முன்னாள் மூத்த தலைவரான கர்ப்பால் சிங்கின் மகள்  சங்கீத் கவுர் சிங் வரும் பொதுத்தேர்தலில் பூச்சோங் நாடாளுமன்றத் தொகுதியில் போட்டியிடுவார் என்று கட்சி வட்டாரம் தெரிவித்துள்ளது. இந்தத் தொகுதியின் தற்போதைய நாடாளுமன்ற உறுப்பினர், கர்ப்பால் சிங்கின் மகன் கோபிந்த் சிங் என்பது குறிப்பிடத்தக்கது.

Read More: Malaysia Nanban Tamil daily on 4.4.2018


குழந்தை கடத்த வந்ததாக நினைத்து இந்தி பேசிய இளைஞருக்கு சரமாரி தாக்குதல்

குழந்தை கடத்த வந்ததாக நினைத்து இந்தி பேசிய இளைஞரை பிடித்து அடித்து உதைத்தனர். போலீசார் மீட்டு மருத்துவமனைக்கு அனுப்பி வைத்தனர்.

புதுக்கோட்டை மாவட்டம் விராலிமலை தொகுதியில் உள்ள ஆவூர் அருகே உள்ள மதயாணைப்பட்டி கிராமத்தில் நேற்று மாலை குழந்தை கடத்த வந்ததாக நினைத்து ஒரு இந்தி மொழி பேசும் நபரை பிடித்த அப்பகுதி இளைஞர்கள் விசாரித்தனர் அவர் இந்தியில் பேசியது புரியாத நிலையில் அந்த நபரை மாலை  நான்கு மணியில் இருந்து அடித்து உதைத்துள்ளனர்.

சம்பவம் குறித்து தகவல் அறிந்து வந்த போலீசார் அரைமணி நேர போராட்டத்திற்கு பிறகு பொதுமக்களிடம் இருந்து தாக்குதலுக்கு உட்பட்ட நபரை  மீட்டு 108 ஆம்புலன்ஸ் மூலம் சிகிச்சைக்காக திருச்சி அரசு மருத்துவமனைக்கு மாத்தூர் போலீஸ் இன்ஸ்பெக்டர் ஜெயராமன் அனுப்பி வைத்தார்.

இலுப்பூர், அன்னவாசல் பகுதியில் கடந்த ஒரு வாரமாக பரவிய வதந்தியால் இன்று காலை வடமாநில தம்பதியை பொதுமக்கள் பிடித்து இலுப்பூர் போலீசாரிடம் ஒப்படைத்த நிலையில் மாலை ஒரு நபரை பிடித்து அடித்துள்ள சம்பவம் பெரும் பரபரப்பை ஏற்படுத்தியுள்ளது.


சிஐடி தலைவரின் வங்கிக் கணக்கிலிருந்து வெ.10 லட்சம் பறிமுதல்

கோலாலம்பூர்,

புக்கிட் அமான் குற்றப் புலனாய்வுத் துறை இயக்குநர் வான் அஹ்மட் நஜ்முடின் முகமட்டிற்கு சொந்தமான சிட்னி வங்கிக் கணக்கு ஒன்றை ஆஸ்திரேலிய அதிகாரிகள் முடக்கியுள்ளதாக தகவல் வெளியாகியுள்ளது. அந்த வங்கிக் கணக்கில் 3,20,000 ஆஸி. டாலர் (வெ.9,71,800)க்கு மேல் இருந்ததாகவும் தெரி விக்கப்பட்டுள்ளது. வான் முகமட்டின் கணக்கிற்கு அனுப்பப்பட்ட அந்தப் பணத்தில் கள்ளப்பணப் பரிமாற்ற அல்லது குற்றச் செயல்கள் மூலமான தொகை அடங்கியுள்ளது என ஆஸ்திரேலிய பெடரல் போலீஸ் (ஏஎப்பி) கூறுகிறது.

Read More: Malaysia Nanban Tamil Daily on 3.3.2017


தீவிர சிகிச்சைப் பிரிவில் அனுமதிக்கப்பட்டார் பிரிட்டன் பிரதமர்

லண்டன், ஏப். 8-

கொரோனா காரணமாக மருத்துவமனையில் அனுமதிக்கப்பட்டுள்ள பிரிட்டன் பிரதமர் போரிஸ் ஜான்சனின் உடல் நிலை மோசமடைந்து வருவதையடுத்து அவர் தற்போது தீவிர சிகிச்சை பிரிவுக்கு மாற்றப்பட்டுள்ளார்.

இங்கிலாந்து நாட்டிலும் கொரோனா வேகமாகப் பரவி வருகிறது. அந்நாட்டில் இதுவரை 51 ஆயிரத்திற்கும் மேற்பாட்டோருக்கு வைரஸ் பாதிப்பு உறுதி செய்யப்பட்டுள்ளது.

இதற்கிடையில், இங்கிலாந்து பிரதமர் போரிஸ் ஜான்சனுக்கும் (வயது 55) கொரோனா பரவியிருந்தது கடந்த மாதம் உறுதி செய்யப்பட்டது.

இதையடுத்து அவர் தன்னைத்தானே 10 நாட்களுக்கு தனிமைப்படுத்திக் கொண்டார். ஆனால், வைரஸ் தொற்றின் தாக்கம் குறையாததால் அவர் நேற்று மருத்துவமனையில் அனுமதிக்கப்பட்டார்.

இந்நிலையில், மருத்துவமனையில் அனுமதிக்கப்பட்டுள்ள போரிஸ் ஜான்சனின் உடல்நிலையில் எந்த முன்னேற்றமும் எற்படாமல் தற்போது அவரின் உடல் நிலை மோசமடைந்து வருகிறது. இதனால், தற்போது அவர் சாதாரண வார்டில் இருந்து தீவிர சிகிச்சை பிரிவுக்கு மாற்றப்பட்டுள்ளார்


சாதியால் ஒதுக்கிய கிராம மக்கள்...தோளில் சுமந்த எம்எல்ஏ

சாதி என்ன என்று தெரியாததால் ஆதரவற்ற மூதாட்டியின் உடலை கிராமவாசிகள் அடக்கம் செய்ய மறுத்த நிலையில், அந்த தொகுதியின் சட்டமன்ற உறுப்பினர் ஆதரவற்ற மூதாட்டியின் உடலை தன் பிள்ளைகளின் உதவியுடன் அடக்கம் செய்து இந்த உலகில் மனிதாபிமானம் என்ற ஒன்று இருக்கிறது என்பதை நிரூபித்துள்ளார். இச்செயலால் எம்எல்ஏவை பலர் பாராட்டி வருகின்றனர்.

ஒடிஷா மாநிலத்திலுள்ள சுதாமல் கிராம பஞ்சாயத்துக்குட்பட்ட அமனபள்ளி கிராமத்தில் ஒரு 80வயதுடைய ஏழை மூதாட்டியும், அவரின் 50வயது மைத்துனருடன் சாலை ஓரத்தில் வாழ்ந்து வந்தனர். இவர்கள் இருவரும் அந்த கிராமத்தில் பிச்சை எடுத்தும், அங்கிருக்கும் வீடுகளில் உணவுகளை பெற்றும் வாழ்ந்து வந்தனர். கிராமத்தார்களுக்கு இவர்களின் எதுவும் தெரியாமலே இருந்திருக்கிறது. இந்நிலையில், புதன் கிழமை காலை அந்த மூதாட்டி இறந்துள்ளார். ஆதரவற்ற அந்த மூதாட்டியின் சாதி தெரியதால் தொட்டு தூக்கி அடக்கம் செய்ய ஊர் மக்கள் மறுத்தனர்.

இத்தகவலை அறிந்த பிஜு ஜனதா தளம் கட்சியின் ரெங்காலி தொகுதியைச் சேர்ந்த எம்எல்ஏ ரமேஷ் பட்டுவா என்பவர் தன் பிள்ளைகளுடன் வந்து அந்த மூதாட்டியை தோளில் சுமந்து, ஒரு மகனாக செய்ய வேண்டிய அனைத்து காரியங்களும் செய்து அந்த மூதாட்டியை அடக்கம் செய்தார்.

இதுகுறித்து அந்த எம்எல்ஏ தெரிவிக்கையில்," இந்த கிராமத்தில் வேறு சாதி என்றால் அவர்களை தொட மாட்டார்கள் அதனால் நானே வந்து அந்த மூதாட்டிக்கு ஒரு மகனாக இருந்து அடக்கம் செய்தேன். பெரும்பாலான மக்கள் இந்து முறைப்படி புதைத்து வருவதால், அதன்படியே செய்தேன். ஏழை, பணக்காரர் யாராக இருந்தாலும், இறந்தபின் மரியாதைடன் நடத்தப்படுவது அவசியமாகும். அதை நான் ஒரு மனிதராக மனிதநேயத்துடன் செய்தி ருக்கிறேன்” என்று கூறினார்.


பள்ளத்தில் குடைசாய்ந்த லோரி!

கட்டுப்பாட்டை இழந்த லோரி வடக்கு தெற்கு நெடுஞ்சாலையின் 451ஆவது கிலோ மீட்டரிலுள்ள பள்ளத்தில் குடை சாய்ந்ததில் அதன் ஓட்டுநர் உயிரி ழந்தார்.அதிகாலை 3 மணியளவில் நிகழ்ந்த இந்த விபத்தில், கட்டுப்பாட்டை இழந்த லோரி சாலையின் இடது புறத்திலுள்ள தடுப்புச் சுவரை மோதியதுடன் 7 மீட்டர் ஆழம் கொண்ட பள்ளத்தில் தடம் புரண்டுள்ளது. மோசமான சேதாரத்திற்கு ஆளான லோரியின் இருக்கையில் சிக்கிக் கொண்ட ஓட்டுநர் ஸ்தலத்திலேயே உயிரிழந்ததாக சிலாங்கூர் மாநில தீயணைப்புப் படையின் பேச்சாளர் தெரிவித்தார். அங்கு விரைந்த சுங்கை பூலோ தீயணைப்புப் படையினர் பள்ளத்திலிருந்து உயிரிழந்தவரின் சடலத்தை மேலே கொண்டு வந்தனர். பிரேதப் பரிசோதனைக்காக சடலம் சுங்கை பூலோ பொது மருத்துவமனைக்குக் கொண்டு செல்லப்பட்டதாக அவர் சொன்னார்.


அதிவேக 250 விக்கெட்டை சிறந்த சாதனையாக கருதுகிறேன்:

வங்காள தேசத்துக்கு எதிரான டெஸ்டில் இந்திய அணியின் முன்னணி சுழற்பந்து வீரரான ஆர். அஸ்வின் முதல் இன்னிங்சில் 2 விக்கெட் கைப்பற்றினார். 2-வது விக்கெட்டான முஷ்பிகுர் ரகீமை ‘அவுட்’ செய்த போது அஸ்வின் 250-வது விக்கெட்டை தொட்டார். 45-வது டெஸ்டில் 250 விக்கெட்டை எடுத்து அதிவேகத்தில் எடுத்தவர் என்ற சாதனையை படைத்தார். இதற்கு முன்பு ஆஸ்திரேலிய வீரர் டென்னிஸ் லில்பி 49 டெஸ்டில் 250 விக்கெட் எடுத்ததே சாதனையாக இருந்தது. இந்த சாதனையால் சென்னையை சேர்ந்த 30 வயதான ஆர்.அஸ்வின் மகிழ்ச்சி அடைந்துள்ளார். இதுகுறித்து அவர் கூறியதாவது:-அதிவேகத்தில் 250 விக்கெட் கைப்பற்றி சாதனை புரிந்ததை நான் சிறந்ததாக கருதுகிறேன். எனது சிறந்த சாதனைகளில் ஒன்றாக நினைக்கிறேன். இந்த ஆடுகளம் சுழற்பந்து வீச்சாளர்களுக்கு உதவியாக அமையவில்லை. முதல் இன்னிங்சில் எனது பந்து வீச்சு நேர்த்தியாக அமையவில்லை. 2-வது இன்னிங்சில் எனது பந்துவீச்சு மிகவும் நேர்த்தியாக இருந்தது மகிழ்ச்சி அளித்தது. புதிய பந்தில் சிறப்பான பந்து வீச்சை வெளிப்படுத்தினேன்.இவ்வாறு அஸ்வின் கூறியுள்ளார். 250 விக்கெட்டை கைப்பற்றிய 6-வது இந்தியர் என்ற பெருமையை அஸ்வின் பெற்றார்.தற்போதைய இந்திய அணியின் பயிற்சியாளராக இருக்கும் அனில் கும்ப்ளே 619 விக்கெட் கைப்பற்றி முதலிடத்தில் உள்ளார். கபில்தேவ் (434 விக்கெட்), ஹர்பஜன் சிங் (417), ஜாகீர்கான் (311), பி‌ஷன்சிங் பெடி (266) ஆகியோர் 250 விக்கெட்டுகளுக்கு மேல் கைப்பற்றி உள்ளனர்.


பயணியை இழுத்துச் சென்ற விமான ஊழியர்கள்

யுனைடெட் ஏர்லைன்ஸ் நிறுவன ஊழியர்கள், பயணி ஒருவரை தரதரவென இழுத்து விமானத்திலிருந்து வெளியேற்றிய சம்பவம் கடும் கொந்தளிப்பை ஏற்படுத்தியுள்ளது. யுனைடெட் ஏர்லைன்ஸ் நிறுவனத்துக்குச் சொந்தமான விமானம் அமெரிக்காவின் சிகாகோவிலிருந்து புறப்படத் தயாராக இருந்தது. இதில் குறித்த விமான நிறுவனத்தில் பணிபுரியும் ஊழியர்கள் சிலருக்கு விமானத்தில் உட்கார இடம் இல்லாததால் பயணிகள் சிலரை வலுக்கட்டாயமாக வெளியேற்ற முடிவு செய்ததாக கூறப்படுகிறது. மேலும், யுனைட்டெட் ஏர்லைன்ஸ் நிறுவனம் கூடுதலாக நான்கு டிக்கெட்டுகளுக்கு அனுமதி வழங்கியது தான் இந்தப் பிரச்னைக்கு முக்கிய காரணம் என பயணிகள் குற்றம்சாட்டியுள்ளனர். பயணிகள் சிலர் நடந்த சம்பவம் குறித்து பகிர்ந்தபோது, விமான ஊழியர்கள் சிலர், அவர்களுக்கு உட்கார இடமில்லாத காரணத்தினால் பயணிகளிடம் பயணத்தை ரத்து செய்தால் பணம் தருவதாக பேரம் பேசினர். பயணிகள் யாரும் அதற்கு முன்வரவில்லை. இதனிடையே 69 வயதான பயணி ஒருவரிடம் விமான ஊழியர்கள் பயணத்தை ரத்து செய்யுமாறு கேட்ட போது வாக்குவாதம் ஏற்பட்டது. இதனைத் தொடர்ந்து பயணியை தரதரவென இழுத்துச் சென்று விமானத்தில் இருந்து வெளியேற்றினர். பயணிக்கு உட லில் காயங்கள் ஏற்பட்டது’ என்றனர். இந்த காட்சியை விமானத்தில் இருந்த பயணி ஒருவர் வீடியோ எடுத்து சமூக வலைதளத்தில் பகிர்ந்துள்ளார். தற்போது அந்த வீடியோ வைரலாகி யுனைட்டெட் ஏர்லைன்ஸ் நிறுவனத்துக்கு எதிராக கடும் கண்டனங்கள் எழுந்துள்ளன. அந்நிறுவனம் தரப்பில், நடந்த சம்பவத்துக்காக மன்னிப்பு கேட்கப் பட்டுள்ளது. இருப்பினும் இந்த சம்பவத்துக்கு மன்னிப்பு கோரினால் மட்டும் போதாது. ஊழியர்கள் கடுமையாக தண்டிக்கப்பட வேண்டும் என்று சமூக வலைதளத்தில் வலியுறுத்தி வருகின்றனர். இதனிடையே இந்த விவகாரம் தொடர்பாக விமான நிலைய பாதுகாப்பு அதிகாரி ஒருவரை பணியிடை நீக்கம் செய்துள்ளனர்.


கழுத்து அறுக்கப்பட்டு, படுகொலை செய்யப் பட்ட தாரணி

கோலாலம்பூர்,

கழுத்து அறுக்கப்பட்டு, படுகொலை செய்யப் பட்ட டி.தாரணியின் நல்லுடல் நேற்று பத்து கேவ்ஸ், சுங்கை துவா, கம்போங் பெண் டாஹராவில் உள்ள அவரின் இல்லத்தில் நிகழ்ந்த இறுதிச் சடங்கிற்கு பிறகு, செந்தூலில் தகனம் செய்யப் பட்டது.

தனக்கு திருமணமே வேண்டாம் என்பதில் பிடிவாதமாய் இருந்த தாரணிக்கு இந்த நிலைமையா என்ற அதிர்ச்சியிலும் துயரத்திலுமிருந்து அவரின் குடும்பத்தார் இன்னும் மீளாத நிலையில், தடுப்புக் காவலில் வைக்கப்பட்டிருக்கும் இக் கொலைக்கு காரணமான, பத்து கேவ்ஸ், கம்போங் லட்சு மணா வைச் சேர்ந்த அந்த ஆடவரின் விசாரணை வழி இதன் உண்மை வெளிப்படும்.

Read More: Malaysi Nanban Tamil Daily on 8.2.2018


தீபாவளிக்கு முன் ஜெ.வீடு திரும்புவார்!

தீபாவளி பண்டிகைக்கு முன்பாகவே அப்போலோ மருத்துவ மனையில் இருந்து முதல்வர் ஜெயலலிதா வெளியேற உள்ளதாக அதிமுக வட்டார தகவல்கள் தெரிவிக்கின்றன. சிகிச்சைக்காக முதல்வர் சிங்கப்பூர் செல்வார் என்ற தகவலால் கவலை யடைந்திருந்த தொண்டர்கள், அவர் விரைவில் டிஸ்சார்ஜ் ஆகி வீடு திரும்ப போகிறார் என்ற தகவலை கேட்டதில் இருந்து உற்சாகமடைந்துள்ளனர். கடந்த செப்டம்பர் 22ஆம் தேதியில் இருந்து முதல்வர் ஜெயலலிதாவுக்கு தொடர்ந்து சிகிச்சை அளிக்கப்பட்டு வருகிறது. அவரை சிங்கப்பூரில் இருக்கும் மவுண்ட் எலிசபெத் மருத்துவமனைக்கு மாற்றினால், விரைவில் பழைய நிலைக்கு திரும்புவார் என்று அப்போலோ வட்டாரத்தில் இருந்து பிரதமர் அலுவலகத்திற்கு தகவல் சோல்லப்பட்டதாக தெரிகிறது. சிங்கப்பூரிலிருந்து தலைமை பிசியோதெரபி பெண் மருத்துவர்கள் இருவர் அப்போலோ மருத்துவமனைக்கு வந்து இரண்டு நாட்களுக்கும் மேலாக தொடர்ந்து முதல்வருக்கு சிகிச்சை அளித்து வருகிறார்கள். முதல்வரின் உடல்நிலையைப் பரிசோதித்து அவர்களின் தற்போதைய நிலை பற்றி மவுண்ட் எலிசபெத் மருத்துவமனைக்கு தெரிவித்துள்ளனர். போயஸ் கார்டனில் தரைத்தளத்திலிருந்து முதல் தளத்துக்குச் செல்ல லிஃப்ட் வசதி உண்டு. தற்போது ஸ்ட்ரெச்சர் ஏற்றுமளவுக்கு போயஸ் கார்டனில் உள்ள லிஃப்ட்டை மாற்றியமைத்து வருகிறார்கள். அறைகளும் மருத்துவமனை வசதிக்கு ஏற்ப மாற்றப்படுகிறது. இந்தப் பணிகள் முடிந்த உடன் முதல்வர் ஜெயலலிதா டிஸ்சார்ஜ் ஆகி வீடு திரும்புவார் என்று கூறப்படுகிறது. கேரளாவில் உள்ள ஜெயலலிதாவின் ஆஸ்தான ஜோதிடர்கள் சிலர், வரும் 27ஆம் தேதி ஜெயலலிதாவை அப்போலோ மருத்துவமனையிலிருந்து டிஸ்சார்ஜ் செது போயஸ் கார்டனுக்கு மாற்றலாம் என்று கூறியுள்ளதால், தீபாவளிக்கு முன்பு முதல்வர் வீடு திரும்புவது உறுதி என்று அதிமுக வட்டார தகவல்கள் கூறுகின்றன. ஜெயலலிதா விரைவில் டிஸ்சார்ஜ் செயப்படுவார் என்ற தகவல் கசிந்ததில் இருந்தே அதிமுகவினர் பட்டாசு வெடித்து தீபாவளி கொண்டாடத் தயாராகி வருகின்றனர்.


பாலமுருகன் மரணம்!

மரணமடைந்த தடுப்புக் காவல் கைதி எஸ்.பாலமுருகனின் குடும்பத்தார் நேற்று இங்குள்ள புக்கிட் அமான் தலைமையகத்தில் எதிர்க்கட்சி தலைவர்களுடன் அணிவகுத்துச் சென்று மகஜர் ஒன்றை சமர்ப்பிக்க முற்பட்டனர். எனினும், போலீஸ் படைத் தலைவர் டான்ஸ்ரீ காலிட் அபு பக்கார் அங்கு இல்லாததால் சலசலப்பு ஏற்பட்டது. தடுப்புக்காவலில் இருந்த சமயம் மரணமடைந்த பாலமுருகனுக்கு நீதிக் கேட்டு போலீஸ் படைத் தலைவரிடம் மகஜர் சமர்ப்பிப்பதற்காக நேற்று காலை 11.20 மணிக்கு அவர்கள் அங்கு சென்றனர். எனினும், ஓர் இன்ஸ் பெக்டர் மட்டுமே தங்களை சந்தித்ததால் அவர்கள் ஏமாற்றம் அடைந்தனர். பாலமுருகனின் மனைவியும் மகளும் அமைதி காத்த அதே சமயம், கிள்ளான் நாடாளுமன்ற உறுப்பினர் சார்ல்ஸ் சந்தியாகோ, சுபாங் நாடாளுமன்ற உறுப்பினர் ஆர்.சிவராசா, பத்து தொகுதி நாடாளுமன்ற உறுப்பினர் தியென் சுவா, காப்பார் தொகுதி முன்னாள் நாடாளுமன்ற உறுப்பினர் எஸ்.மாணிக்கவாசகம் ஆகியோர் தாங்கள் மூத்த அதிகாரியைப் பார்க்க வேண்டும் என கோரினர். சம்பந்தப்பட்ட இன்ஸ்பெக்டருடன் 15 நிமிடம் அவர்கள் பேச்சுவார்த்தை நடத்தினர். அப்போதும் டான்ஸ்ரீ காலிட்டை அவர்கள் பார்ப்பதற்கு வாய்ப்பு கிடைக்கவில்லை. இது பெரிய அவமதிப்பாகும். ஓர் ஆடவர் இறந்துள்ளார். போலீஸ் காவலில் இருந்த சமயம் மரணமடைந்தோரில் இவர் 243-ஆவது நபர். அப்படி இருந்தும், எங்களை சந்திப்பதற்கு ஒரு மூத்த அதிகாரியை அவர்களால் அனுப்ப முடியவில்லை என்று மாணிக்கவாசகம் நிருபர்களிடம் கூறினார். எனினும், போலீஸ் படைத் தலைவர் செயலகத்தின் தொடர்பு பிரிவு தலைவர், துணை ஆணையர் டத்தின் அச்மாவாத்தி அஹ்மட் அத்தருணத்தில் அங்கு வந்ததும் மாணிக்கவாசகம் தனது பேச்சை நிறுத்திக்கொண்டார். தான் ஒரு கூட்டத்தில் கலந்து கொண்டிருந்ததால் முன் கூட்டியே அங்கு வந்து அவர்களை சந்திக்க முடி யாததற்கு மன்னிப்புக் கேட்டுக்கொண்டார். உடனே அவரிடம் மகஜர் சமர்ப்பிக்கப்பட்டது. பாலமுருகனின் மரணம் பற்றி விசாரிக்க சுயேச்சை குழு அவசியம் என்று அதில் வலியுறுத்தப்பட்டுள்ளது. மகஜரை நேரடியாக போலீஸ் படைத் தலைவரிடம் சமர்ப் பிக்கவிருப்பதாக அஸ்மாவாத்தி உறுதியளித்தார். வட கிள்ளான் போலீஸ் தலைமையகத்தில் காவலில் இருந்த சமயம் பாலமுருகன் (44) மரணமடைந்தார். இச்சம்பவத்திற்கு முதல் நாள்தான் அவர் கைது செய்யப்பட்டார். அன்று காலை தடுப்புக்காவல் உத்தரவு பெறு வதற்காக அவர் மாஜிஸ்திரேட் நீதிமன்றம் கொண்டு செல்லப்பட்டபோது அவர் ரத்த வாந்தி எடுப்பதை கண் ணுற்ற மாஜிஸ்திரேட் அவரை விடுவித்து மருத்துவமனைக்கு அழைத்துச்செல்ல உத்தரவிட்டார். எனினும், அவர் நேரே போலீஸ் தலைமையகத்திற்கு கொண்டு செல்லப்பட்டார். அங்கு அவர் மரணமடைந்தார்.


இசைத்துறையில் அசத்தும் பத்மினி-ஜய்ஷினி!

மனதிருப்திக்காகவும் கலை யார்வத்திற்காகவும் கற்றுக்கொள் ளப்படும் இசையை, நாம் நினைத்தால் வருமானம் பெறக் கூடிய துறையாகவும் மாற் றலாம் என ஆலோசனை கூறுகிறார், கிள்ளானைச் சேர்ந்த இசை கலைமணி வீணை பத்மினி. இந்தியாவில் வீணை கற்றதைத் தன்னோடு மட்டும் வைத்துக் கொண்டிராமல் இங்குள்ள மாணவர்களுக்கு வீணையோடு மிருதங்கம், வயலின் போன்ற இசைக் கருவிகளையும் வாசிக்கக் கற்றுக்கொடுத்து வருகிறார். இல்லத்தரசியாக இருந்தாலும் இறைவனால் தனக்கு அளிக்கப் பட்ட இந்தத் திறமை யைக் கொண்டே ஓர ளவிற்கு வருமா னத்தை ஈட்டி வருவதோடு அவ்வப்போது சேவையாகவும் செய்து வருகிறார். மலேசியாவில் சங்கீதம் மற்றும் இந்திய இசைக்கரு விகள் தொடர்பாகப் போதுமான ஆசிரியர்களும் பயிற்சியும் இல்லாத காரணத்தினால் இந்தியாவில் தமிழ்நாட்டு அரசு இசைக் கல்லூரியில் கல்வி கற்று இசை கலைமணி பட்ட த்தையும் பெற்றார். இசைக் கல்வியைக் குறித்த பயண த்தை அத்தோடு நிறுத்தி விடாமல் இசைத்துறையில் மெட்ராஸ் பல்கலைக் கழகத்தில் இளங்கலைப் பட்டமும் தஞ்சாவூர் தமிழ்ப் பல்கலைக்கழகத்தில் முதுகலைப் பட் டமும் பெற்று நாடு திரும்பினார். பிரத்தியேகமாக கலைமாமணி வீணை பிச்சுமணி ஐயர் மற்றும் ஸ்ரீமதி டாக்டர் ஆ.எஸ். ஜெயலட்சுமி ஆகியோரிடமும் வீணை கற்றார் என்பது குறிப்பிடத்தக்கது. பெற்ற திறமையையும் கற்ற இசைக் கல்வியையும் வைத்து முதலில் இல்லத்திலிருந்தே வீணை உட்பட இசை வகுப்பைத் தொடங்கினார். இன்று ஸ்ரீ பத் மினி வித்யாலயா என்ற பெயரில் மூன்று இசைப் பயிற்சி மையங்களைக் கடந்த 24 ஆண்டுகளாக நடத்தி வருகிறார். ஏறக்குறைய 100க்கும் அதிக மான மாணவர்கள் இவற்றில் சங்கீதம், வீணை, மிருதங்கம், வயலின், பரதம் ஆகியவற்றைக் கற்று வருகின்றனர். இன்றைய காலக் கட்டத்தில் பெற்றோர்களிடையே சிந்தனை மாற்றம் பெருமளவில் ஏற்பட்டு வருகிறது. பள்ளிக் கல்விற்கு அப்பாற்பட்ட நிலையில் தங் களுடைய பிள்ளைகளில் பிற விஷயங்களிலும் தனித்துவம் பெற்று விளங்க வேண்டும் என்பதற்காக இது போன்ற வகுப்புகளுக்கு அனுப்பத் தொடங்கியுள்ளனர். இதில் இன்னும் சுவாரஸ்யமான விஷயம் என்ன வென்றால், பெற்றோர்களில் சிலர் தங்களின் பிள்ளைகளுடன் இணைந்து இந்த வகுப்பில் பங் கேற்றுக் கற்று வருகின்றனர். குறி ப்பாக, இல்லத்தரசிகள் அதிக மானோர் இந்த வகுப்புகளில் கலந்துகொள்வதாக அவர் தெரிவித்தார். இதன் அடிப்படையில், தற் போது அவரிடம் 6 வயதிலிருந்து 60 வயது வரை யில் உள்ளவர்களுக்கு வீணை உட்பட இசைக் கருவிகளையும் சங்கீதத்தையும் கற்றுக்கொடுத்து வருகிறார். பிள்ளைகள் பெரியவர்களாகி வேலைக்குச் சென்றுவிடும் சூழ்நிலையில் மனத்திற்கு நிம் மதி பெற வேண்டி அதிகமான வயதானவர்கள் இங்கு வீணை கற்றுக்கொள்கின்றனர். இந்தியர்களைத் தவிர்த்து மலாய், சீன சமூகத்தைச் சேர்ந்த வர்களுக்கும் வீணை கற்றுக் கொடுத்த அனுபவம் உள்ளதா கவும் அது கூடுதல் சவால்மிக்க தாக இருந்ததாகவும் குறிப்பிடு கிறார் பத்மினி. இவரிடம் இசைக் கல்வி கற்ற மாணவர்கள் கொரியா, சிங்கப்பூர் போன்ற வெளிநாடுகளில் நடைபெறும் இசை நிகழ்ச்சிகளில் பங்கேற்று வருகின்றனர் என்பது குறிப்பிடத் தக்கது. இருப்பினும், இவை எல்லாவற்றிக்கும் முத்தாய்ப்பாக, கடந்த 2013ஆம் ஆண் டில் வித்யாலயாவிலிருந்து 113 வீணை இசைக்கலைஞர்கள் ஒரே மேடையில் வீணை வாசித்து மலேசிய சாதனைப் புத்தகத்தில் முத்திரை பதித்தனர். இதில் 6 வயதிலிருந்து 60 வரையிலான இசைக்கலைஞர்கள் பங்கேற்று வீணை வாசித்தனர். இந்தச் சாத னையை இதுவரையில் யாராலும் முறியடிக் கப்படவில்லை. இசை வகுப்பிற்கு அடுத்து தமிழ்ப்பள்ளிகளில் மாணவர்களுக்குப் புறப்பாட நடவடிக்கைகாகவும் அவர் வீணை கற்றுக்கொடுத்துள்ளார். ஆதரவற்றோர் இல்லம் சார்பாக இசை நிகழ்ச்சிகளையும் நடத்திக்கொடுத்து வருமானத் திற்கு அப்பாற்பட்ட நிலையில் இசைச் சேவையையும் ஆற்றி வருகிறார் பத்மினி. வகுப்பிற்கு வரும் மாணவர்கள் ஏதோ சூழ்நிலை அல்லது பணப்பிரச்சினை காரணமாக வருவதை நிறுத்திக்கொண்டால், அவர்களிடம் கட்டணம் ஏதும் பெறாமல் அவர்களின் இசைக்கல்வியைத் தொடரவும் வழிவகுக்கிறார். மண்டலின் வாசிக்கும் மகள்: இவரைத் தொடர்ந்து இவரின் மகள் ஜய்ஷினியும் (19) இசைத்துறையில் சாதனை படைத்து வரத் தொடங்கியுள்ளார். தாயைப் போன்று வீணை வாசிப்பதில் வல்லமை பெற்றிருந்தாலும் தற்போது இவரின் கவனம் மண்டலின் என்னும் இசைக்கருவி வாசிப்பதில் சென் றுள்ளது. இது மலேசியாவில் பிரபலமாகாத இசைக்கருவியாகும். எனவே, இதைக் கற்றுக்கொண்டு, வாசிக்கும் முதல் இந்தியப் பெண் என்ற பெரு மையும் இவருக்கு உண்டு. மலேசியாவில் இதைக் கற்றுக்கொள்ள வாய்ப்பு இல்லாததால் தாயைப் போன்று இந்தியாவிற்குச் சென்று ஸ்ரீமதி யு.பி.நாகமணி ராஜூ என்பவரிடம் கற்றுக்கொண்டார். இந்தியாவிலேயே இந்த இசைக்கருவியை வாசிக்கக் கூடியவர்கள் ஓரிருவரே உள்ளனர் என்பது குறிப்பிடத்தக்கது. தற்போது சன்வே கல்லூரியில் கணக்கியல் துறையில் டிப்ளோமா கல்வி மேற்கொண்டு வருகிறார். இசைக்கல்வியும் ஒரு வாய்ப்பே!: உடல்பேறு குறைந்தவர்களுக்கு வீணை கற்றுக்கொடுக்கத் தான் விருப்பம் கொண்டுள்ளதாகவும் இதுவரையில் அதற்கான வாய்ப்பு கிடைக்கவில்லை எனவும் சம்பந்தப்பட்ட தரப்பினர்களை அணுகியும் இவ்வித உதவிகளைத் தாங்கள் எதிர்பார்க்கவில்லை எனக் கூறி மறுத்துவிடுவதாகவும் பத்மினி குறிப் பிட்டார். படிவம் ஐந்திற்குப் பிறகு தோல்வியடையும் மாணவர்கள் பெரும்பாலும் தொழிற்கல்வியைத்தான் வாய்ப்பாகக் கருதி அவற்றில் கல்வியைத் தொடர முனைகின்றனர். ஆனால், இசைத்துறையிலும் அத்தகைய வாய்ப்புகள் உள்ளன என்பதையும் நிறைவாகக் கற்றுவிட்ட பின்னர் அதிலிருந்து வருமானத்தைப் பெற முடியும் என்பதையும் மாணவர்களும் பெற்றோர்களும் உணர வேண்டும் என அவர் கேட்டுக்கொண்டார். இசை கற்றுக்கொள்ள ஆர்வமிருந்தும் அதற்கான வாய்ப்புகளைப் பெற இயலாதவர்களுக்காக ஒரு தங்கும் விடுதியை ஆரம்பித்து அவர்களுக்கு இசைக் கல்வியை வழங்க வேண்டும் என்பதுதான் பத்மினியின் வருங்காலத் திட்டமாகும்.நமக்கென்று ஒரு தொழில் வேண்டும்; சாதிக்க ஒரு துறை வேண்டும். அது ஏன் இசையாக இருக்கக்கூடாது? என்பது மகளிருக்காகப் பத்மினி வழங்கும் ஆலோசனை.


ஜப்பானில் பொம்மைகளை திருமணம் செய்து வாழும் கலாச்சாரம் தற்போது பெருகி வருகிறது. தங்களின் எண்ணங்களுக்கும், விருப்பு வெறுப்புகளுக்கு அமையவும் ஒரு சிறந்த வாழ்க்கைத் துணையை அமைத்துக் கொள்வதில் பெரும் சிரமத்தை எதிர்கொள்ளும் பெரும்பாலான பல ஆண்கள் இவ்வாறு பொம்மைத் திருமணம் செய்து வாழ்ந்து வருகின்றனர். ஒருவகை சிலிக்கான் போன்ற உலோகம் கொண்டு செய்யப்பட்ட இத்தகைய பொம்மைகளுடன் வாழ்வது தங்கள் வாழ்க்கையில் உச்சகட்ட மகிழ்ச்சியை ஏற்படுத்துவதாக அவர்கள் கூறுகின்றனர். குடும்பத்தில் சண்டை சச்சரவு, வாக்குவாதங்கள் இல்லாத ஒரு அமைதியான வாழ்க்கைமுறை தங்களுக்கு பிடித்திருப்பதாக கூறும் ஜப்பானிய ஆண்கள் மனைவியாக உள்ள அந்த பொம்மைகளை மிக மிக அன்பாக அரவணைத்துக் கொள்வது, பொது இடங்களுக்கு அழைத்துச் செல்வது என நிஜ மணவாழ்க்கை வாழ்வது ஆச்சரியாமவே பார்க்கப்படுகிறது. எப்போதும் இன்முகத்துடன் இருக்கும் என் காதலியை நான் தினமும் வேலை முடிந்து வரும்போது பார்க்கும்போது பெரும் மகிழ்ச்சியை உணர்கிறேன், வேலைப் பழுக்களாள் வரும் மன அழுத்தம் மறைந்து விடுகிறது என்கிறார் ஒரு ஆண். தாழ்வு மனப்பான்மை, ஏமாற்றப்பட்டு விடுவோமோ என்ற பயம், வயது முதிர்வு இதுபோன்ற எந்த பிரச்சனைகளை பற்றியும் எங்களுக்கு கவலையில்லை என்கின்றனர் இவ்வாறு திருமணம் செய்து வாழ்கின்றவர்கள். தங்களுக்கு பிடித்தவாறு ஒன்றாக குளிப்பது, ஆடை அணிவிப்பது, அலங்காரம் செய்வது, தாம்பத்திய உறவை மேற்கொள்வது என எதற்கும் குறைவிலாத வகையில் தயார் செய்யப்பட்ட இந்த பொம்மைகளுடன் வாழும் ஆண்களின் தொகை அதிரடியாக அதிகரித்திருப்பதுதான் பெரும் ஆச்சரியமாகும். ஜப்பான் தவிர சீனா, தென்கொரியா போன்ற நாடுகளிலும் இத்தகைய கலாச்சாரம் தற்போது மேலோங்கியிருப்பதாக ஆய்வுகள் குறிப்பிடுகின்றன.


மெல்போர்ன்,ஜூலை 20- ஆஸ்திரேலியாவில் உள்ள 29 மாடிகளை கொண்ட அடுக்கு குடியிருப்பில் இருந்து கைக்குழந்தையுடன் கீழே குதித்து இந்தியப் பெண் தற்கொலை செய்துகொண்ட சம்பவம் பெரும் பரபரப்பை ஏற்படுத்தியுள்ளது. ஆஸ்திரேலியாவின் மெல்போர்ன் நகரில் உள்ள பிரபல நிறுவனத்தில் தகவல் தொழில்நுட்பத்துறை பொறியாளராக பணியாற்றி வருபவர் கன்னாராம் ஸ்ரீநிவாஸ். இவர் தனது மனைவி சுப்ரஜா, ஐந்துவயது மகள் மற்றும் நான்குமாத ஆண் குழந்தையுடன் இங்குள்ள விக்டோரியா பகுதியில் உள்ள 29 மாடிகளை கொண்ட அடுக்கு குடியிருப்பில் வசித்து வந்தார். கடந்த வியாழக்கிழமை தனது வீட்டு பால்கனியில் இருந்து கைக்குழந்தை ஸ்ரீஹனுடன் கீழே குதித்த சுப்ரஜா சம்பவ இடத்திலேயே உயிரிழந்தார். இந்நிலையில் அவரின் இந்த தற்கொலை சம்பவம் தொடர்பில் போலீசார் விசாரணை நடத்தி வருகிறனர்.


மகளைக் கடத்திவிட்டதாக மிரட்டி கொள்ளை!

சிரம்பான் திருமணம் நிச்சயிக்கப்பட்ட மணமகள் வீட்டில் புகுந்த 2 இந்திய முகமூடி நபர்கள் 50 பவுன் தங்க நகைகள், ரொக்கப்பணத்தை கொள்ளையிட்டதோடு, வங்கியில் இருந்து பணத்தை எடுத்து கொடுக்குமாறு மகளை கடத்தி தந்தையை மிரட்டி பிணைப்பணம் கேட்டு கிடைத்ததும் காட்டில் தப்பி தலை மறைவானார்கள். நேற்று முன்தினம் காலை 7 மணியளவில் சிரம்பான், ஜாலான் டெம்ப்ளர் ஜெயாமாஸ் குடியிருப்பிலுள்ள ஒரு வீட்டில் புகுந்த கொள்ளையர்கள் வீட்டின் உரிமையாளர் அவரது தாயார், மகளை கட்டி போட்டு கொள்ளையிட்டதாக போலீஸ் பேச்சாளர் உறுதிப்படுத்தினார். வீட்டின் வெளியே காத்திருந்த 2 இந்திய முகமூடி நபர்கள் சமயம் பார்த்து திடீரென வாசல் வழியாக உள்ளே புகுந்து வீட்டிலிருந்த மூவரையும் மடக்கி கழுத்தில் பாராங்கத்தியை வைத்து திருமணத்திற்கு வாங்கிய தங்க நகைகளையும் பணத்தையும் மரியாதையாக எடுத்து கொடுங்கள் இல்லையென்றால் கழுத்தை அறுத்துவிடுவேன் என்று மிரட்டியதாக தெரிவிக்கப்பட்டது. வீடு முழுவதும் சோதனை செய்த கொள்ளையர்கள் வங்கி சேமிப்பில் வெ.40 ஆயிரம் இருப்பதை அறிந்து அதனை எடுத்து வந்து கொடுக்குமாறு அச் சுறுத்தியதுடன் போலீசுக்கு தகவல் கொடுக்க கூடாது என எச்சரித்தனர். வங்கிக்கு சென்று பணத்தை எடுத்து வருவதற்குள் வீட்டிலிருந்த காரில் மகளை யும் கடத்தி குறிப்பிட்ட இடத்தில் பணத்தை கொடுத்து விட்டு மீட்டு செல்லுங்கள் என்று கொள்ளையர்கள் கட்டளையிட்டுள்ளனர். என்ன செய்வது என்று புரியாமல் பதற்றத்திற்குள்ளான தந்தை பணப்பையை ஒப்படைத்து மகளையும் மீட்டதுடன் வீட்டிலிருந்து எடுத்து வந்த காரையும் அருகிலுள்ள காட்டில் கைவிட்டு முகமூடி கொள்ளையர்கள் தலைமறைவானதாக கூறினார். திருமண வீடு என்று தெரிந்து திட்டமிட்டு கொள்ளை யிடப் பட்ட இச்சம்பவம் தொடர்பாக போலீஸ் தீவிர புலன் விசாரணை மேற்கொள்வதுடன் இதுவரை யாரும் கைது செய்யப்படவில்லை என்றும் போலீஸ் தரப் பில் மேலும் தெரிவிக்கப்பட்டது.


செயின் லியோனார்ட்ஸ் தமிழ்ப்பள்ளியில் தீ.

போர்ட்டிக்சன் செயிண்ட் லியோ னார்ட்ஸ் தோட்டத் தமிழ்ப்பள்ளியில் நேற்று முன் தினம் நிகழ்ந்த தீ விபத்திற்கு அங்கு பணியாற்றுபவர்களிடையே ஏற்பட்ட பொறாமை ஒரு காரண மாக இருக்கலாம் என்பதன் அடிப்படையில் போலீசார் இருவரை கைது செய்து தீவிர விசாரணையை மேற்கொண்டு வருகின் றனர். அதே சமயம், அந்நிய நாட்டவர் பள்ளியின் வேலியை வெட்டி, அதன் வழியாக பள்ளி வளாகத்திற்குள் நுழைவது ரகசிய கேமரா வழி அடையாளம் காணப்பட்டிருப்பதாக அறி யப்படுகிறது.போர்ட்டிக்சன், ஜாலான் பந்தாய் 2-ஆவது மைலில் அமைந்திருக்கும் செயிண்ட் லியோனார்ட்ஸ் தமிழ்ப் பள்ளியில் நிகழ்ந்த அத்தீ விபத்தில் பள்ளிக்கூட தளவாடங்கள் எரிந்து நாசமாகின. தகவல் கிடைத்ததைத் தொடர்ந்து சம்பவ இடம் விரைந்த தீயணைப்பு வீரர்கள் பள்ளியின் மற்ற வகுப்பறைகளுக்கு தீ பரவாமல் தடுத்தனர். சம்பவத்தின் போது இரு பாதுகாவலர்கள் அங்கு பணியில் அமர்த்தப்பட்டிருந்தனர் என்பது குறிப்பிடத்தக்கது.போலீசார் மோப்ப நாய்களை வரவழைத்து தடவியல் சோதனையை நடத்தியதுடன், வேலியை வெட்டி, உள்ளே புகுந்த அந்நிய நாட்டவரை அடையாளம் கண்டிருப்பதாகவும் தெரிய வந்துள்ளது. மொத்தம் 56 மாணவர்கள் பயிலும் செயிண்ட் லியோனார்ட்ஸ் தோட்டத் தமிழ்ப்பள்ளி தீ விபத்து தொடர்பாக அதன் தலைமை ஆசிரியர் போலீசில் புகார் செய்துள்ளார்.


தீவிரவாத கும்பலால் கடத்தப்பட்ட மலேசியர்களில் இருவர் மீட்பு!

அபு சாயாப் தீவிரவாத கும்பலால் கடத்தப்பட்ட மலேசியர்களில் இருவர் பத்திரமாக மீட்கப்பட்டனர். தென் பிலிப்பைன்ஸ் அருகே நீரிணையில் நடந்த அதிரடி வேட்டையின்போது இவர்கள் காப்பாற்றப்பட்டனர். கடந்த ஆண்டு ஜூலை 18ஆம் தேதி, மீன் பிடிக்க சென்ற ஐந்து மலேசியர்களை தென் பிலிப் பைன்சில் இயங்கும் அபு சாயாப் கும்பல் கடத்தியது. அவர்களை விடுவிக்க, பிணைப் பணமாக 100 மில்லியன் பெசோஸ் (10 மில்லி யன் வெள்ளி) வரை கடத்தல்காரர் கள் கேட்டனர். ஆனால், கேட்ட பணத்தைக் கொடுக்கமுடியாத நிலையில் கடத்தியவர்களை விடுவிக்க அவர்கள் மறுத்தனர். இந்நிலையில், பிலிப்பைன்ஸ் கடற்படையினர் ஜோலோஸ் தீவு பகுதியில் நேற்று அதிகாலை நடத்திய அதிரடி வேட்டையில், பணையாளிகள் மீட்டதாக கூறப்பட்டுள்ளது. மீட்கப்பட்டவர்கள் 26 வயது பேண்டி மற்றும் அப்துல் ரஹிம் (வயது 62) என அடை யாளம் கூறப்பட்டுள்ளது. கடத்தப் பட்ட மற்றவர்கள் வேறு எந்த பகுதியில் வைக்கப்பட்டுள்ளனர் என்பது தெரியவில்லை.


என்னைப் பார்த்து சிரிக்க வேண்டாம்

தற்போது அமைந்துள்ள முதல் அமைச்சர் எடப்பாடி பழனிச்சாமி தலைமையிலான அதிமுக ஆட்சி மக்களுக்கு விரோதமான ஆட்சி என்று எதிர்கட்சித்தலைவரும், திமுக செயல் தலை வருமான மு.க. ஸ்டாலின் கூறியுள்ளார்.

மேலும், அவர் (எடப்பாடி பழனிச்சாமி) பதவியில் நீடிக்க வேண்டும் என்றால் சட்டசபையில் என்னைப் பார்த்து சிரிக்காமல் இருக்க வேண்டும் என்று கூறியுள்ளார்.அதிமுக பொதுச் செயலாளா் சசிகலா சமீபத்தில் பேட்டியளித்த போது, எதிர்கட்சித்தலைவரும் முதல்வரும் சட்டசபையில் ஒருவரை ஒருவர் பார்த்துக்கொண்டனர், சிரித்துக்கொண்டனர் இதன் மூலம் அவர் அதிமுகவிற்கு துரோகம் செய்துவிட்டார் என்று கூறினார்.

சட்டசபையில் ஒருவரை ஒருவர் பார்த்து சிரித்துக்கொண்டதற்கு பதவி பறிக்கப்பட்டது. இதேபோல புதிய முதல்வருக்கும் நடந்து விடக்கூடாது என்பதற்காகவே முன்னெச்சரிக்கை யாக ஸ்டாலின் கூறியுள்ளார்.


ஓ.பன்னீர்செல்வத்துக்கு எடப்பாடி பழனிசாமி சொன்ன குட்டிக்கதை!

அரசியல் மேடைகளில் குட்டிக்கதை சொல்லி எதிரிகளுக்கு சூசகமாக பதிலடி கொடுப்பது முன்னாள் முதல்வர் ஜெயலலிதாவின் ஸ்டைல்! இப்போது எடப்பாடி பழனிசாமியும் அதைப் பின்பற்றி வருகிறார். ஊட்டியில் 121-வது மலர்க் கண்காட்சியை தொடங்கி வைக்க வந்த முதல்வர் எடப்பாடி பழனிசாமி ஓ.பி.எஸ்ஸுக்கு குட்டிக் கதை மூலம் குட்டு வைத்தார். தாவரவியல் பூங்காவில் நடந்த பொதுக்கூட்டத்தில் பேசிய எடப்பாடி பழனிசாமி, "நீலகிரி மாவட்டம் கொடுத்துவைத்த மாவட்டம். முன்னாள் முதல்வர் அம்மா, அதிகமுறை நீலகிரிக்குத்தான் வந்திருக்கிறார். மலைகளின் ராணி என்றழைக்கப்படும் நீலகிரி மலையை யாரும் கண்டுகொள்ளாமல் இருந்த போது, இப்பகுதிக்கு மகுடம் சூட்டியது அம்மாதான். எக்கச்சக்கமான திட்டங்களை நீலகிரிக்கு கொடுத்துள்ளார். அம்மாவின் வழியில் நானும் நிறைய திட்டங்களை இங்குள்ள மக்களுக்காக செயல்படுத்த தயாராக இருக்கிறேன். நான் இங்கு வந்தபோது உதகை பேருந்து நிலையத்தை நவீனப்படுத்தி தருமாறு மக்கள் கோரிக்கை வைத்தார்கள். உதகை பேருந்து நிலையத்தை நவீனப்படுத்த 2 கோடி ரூபாய் ஒதுக்கப்படும் என்று இந்த மேடையில் தெரிவித்துக் கொள்கிறேன்" என்று ஸ்பாட் ஆஃபராக பஸ் ஸ்டாண்டுக்கு நிதி ஒதுக்கிய முதல்வர், பின்னர் ஓ.பி.எஸ் பக்கம் திரும்பினார்.. "எந்த அரசு, மக்களின் பக்கம் இருக்கிறதோ அந்த அரசின் பக்கம் மக்களும் இருப்பார்கள். கடவுளும் இருப்பார். அம்மாவின் இந்த அரசு, மக்களின் ஆதரவு பெற்ற அரசாகவும், கடவுளின் ஆசிபெற்ற அரசாகவும் இருக்கிறது" என்று குறிப்பிட்ட அவர், குட்டிக் கதை ஒன்றைச் சொன்னார். "பக்தன் ஒருவன் கடும் தவம் புரிந்தான். கடவுள் கதாயுதத்தோடு அவன் முன்னே காட்சியளித்து, 'பக்தா. உனக்கு என்ன வரம் வேண்டும் கேள்' என்றார். அதற்கு, அந்த பக்தன், 'கடவுளே.. என் முன்னேற்றத்துக்குத் தடையாக இருக்கும் எதிரிகளை உங்கள் கதாயுதத்தால் அழித்தொழிக்க வேண்டும்' என்றான். கடவுளும் 'அப்படியே ஆகட்டும்' என்றார். கதாயுதத்தை வீசினார் கடவுள்... கதாயுதம் பறந்து வந்து, அந்த பக்தனின் நெஞ்சைத் தாக்கியது. பக்தன் அதிர்ச்சியாகி, 'கடவுளே என்ன இது?' என்று கேட்டுத் திகைத்தான். கடவுள் அவன் முன்பு மீண்டும் தோன்றினார், 'உங்கள் கதாயுதம் கொண்டு என் எதிரிகளை அழிக்கச் சொன்னால், அது என்னையே வந்து தாக்குகிறதே' என்று கேட்டான். அதற்குக் கடவுள் சொன்ன பதில், 'பக்தா உன் முன்னேற்றத்துக்குத் தடையாக இருப்பது, அடுத்தவனை அழித்து, நான் முன்னேற வேண்டும் என்று நினைக்கும் உன் மனம்தான். உன் மனம்தான் உனக்கு பகை' என்றார். அப்படித்தான், இங்கு தர்மத்தைப் பற்றி பேசுகிறவர்கள், அதர்மம் செய்தால் மக்கள் கதாயுதம் ஏந்திவந்து அடிப்பார்கள்" என்றார். தொடர்ந்து பேசியவர், "இன்னொரு செய்தி கேள்விப்பட்டேன், நான் யாரோ ஒருவரால் வளர்க்கப்பட்டதாக பேசுகிறார்களாம். நான் யாராலும் வளர்க்கப் படவில்லை. நான் அம்மாவால் வளர்க்கப்பட்டவன். நான் மட்டுமல்ல; இந்த மேடையில் அமர்ந்திருக்கும் அத்துணை பேரும் அம்மாவால் வளர்க்கப் பட்டவர்களே.." என்று உரையை நிறைவு செய்தார்.


காஜல் அகர்வாலிடம் காதலை சொல்லிய நவ்தீப்

தமிழ், தெலுங்கு சினிமாவில் முன்னணி நடிகையாக வலம் வரும் காஜல் அகர்வாலிடம் நடிகர் ஒருவர் இரண்டு முறை காதலை வெளியிட முயற்சி செய்ததாக கூறியிருக்கிறார்.

தமிழ், தெலுங்கு படங்களில் மும்மரமாக நடித்துக் கொண்டிருப்பவர் காஜல் அகர்வால். இந்திபட உலகிலும் ஒரு ரவுண்டு வரவேண்டும் என்று ஆசைப்ப டுகிறார். தமிழில் விஜய், அஜித், சூர்யா, கார்த்தி, தெலுங்கில் சிரஞ்சீவி, மகேஷ்பாபு, ராம்சரண் தேஜா உள்பட ஏராளமான கதாநாயகன்களுடன் காஜல் நடித்துள்ளார். தன்னுடன் நடித்த தெலுங்கு பட உலக நாயகர்கள் குறித்து அவர் இப்படி கூறுகிறார்...

 “மகேஷ்பாபு மிகவும் அமைதியானவர். ஆனால் அவர் ஜோக் அடித்தால் வயிறு புண்ணாகி விடும். அல்லு அர்ஜுன் உடை அணிவதில் புதுமுறையை கடை பிடிப்பார். கதாநாயகன்களிலேயே சிரஞ்சீவி தான் ரொமான்டிக் ஆனவர்” என்று கூறியுள்ளார். “நவ்தீப் மட்டும் இரண்டு முறை என்னிடம் காதலை சொல்ல முயற்சி செய்தார்” என்று பதில் அளித்து இருக்கிறார்.


சென்னை கேகே நகரில் கல்லூரி வாசலில் மாணவி குத்திக்கொலை

சென்னை: சென்னை கேகே நகரில் உள்ள மீனாட்சி கல்லூரியில் படித்து வந்த மாணவியை மர்மநபர் ஒருவர் கத்தியால் குத்தினார். படுகாயங்களுடன் சிகிச்சை பெற்று வந்த மாணவி உயிரிழந்தார். உயிரிழந்த மாணவியின் பெயர் அஸ்வினி என்பதாகும். மதுரவாயல் பகுதியைச் சேர்ந்த அஸ்வினி சென்னை கே.கே.நகரில் உள்ள மீனாட்சி கல்லூரியில் பி.காம் படித்து வருகிறார். இன்று மதியம் கல்லூரி முடிந்து தோழிகளுடன் வெளியே வந்தார். அப்போது அங்கிருந்த மர்ம நபர் ஒருவர் மாணவி அஸ்வினியை மறித்து பேசினார். அப்போது இருவருக்கும் வாக்குவாதம் நடந்துள்ளது.

இருவரும் பேசிக்கொண்டிருக்கும் போதே தனது கையில் வைத்திருந்த கத்தியை எடுத்து அஸ்வினி மீது சராமாரியாக குத்தினான். இந்த தாக்குதலில் நிலைகுலைந்த மாணவி அஸ்வினி ரத்த வெள்ளத்தில் கிழே சாய்ந்தார். இந்த காட்சியை நேரில் கண்ட பொதுமக்கள் மற்றும் மாணவர்கள் அதிர்ச்சியில் உறைந்தனர்.

எனினும் மாணவியை கொன்று விட்டு தப்ப முயன்ற அந்த நபரை மடக்கி பிடித்த பொதுமக்கள் அடித்து உதைத்து காவல்துறையினரிடம் ஒப்படைத்தனர். கொலைக்கான காரணம் குறித்து போலீசார் விசாரணை மேற்கொண்டனர்.முதற்கட்ட விசாரணையில் மாணவியை குத்தியவன் பெயர் அழகேசன் என்று தெரியவந்துள்ளது. அஸ்வினியை தொடர்ந்து தொந்தரவு செய்து வந்துள்ளான். ஏற்கனவே மதுரவாயல் காவல்நிலையத்தில் அஸ்வினி புகார் அளித்துள்ளார். அதன் மீது நடவடிக்கை எடுத்ததாக தெரியவில்லை

இதனிடையே தனியார் மருத்துவமனையில் அனுமதிக்கப்பட்டிருந்த அஸ்வினி சிசிச்சை பலனின்றி உயிரிழந்துவிட்டார். பட்டப்பகலிலே பொதுமக்கள் மற்றும் மாணவர்கள் முன்னிலையில் மாணவி ஒருவர் கொல்லப்பட்ட சம்பவம் அனைவரையும் அதிர்ச்சியில் ஆழ்த்தியுள்ளது. மீனாட்சி கல்லூரி வாசலில் பதற்றம் அதிகரித்துள்ளது போலீஸ் பாதுகாப்பு போடப்பட்டுள்ளது. ஒருதலைக்காதலால் அஸ்வினியை அழகேசன் கொலை செய்தாரா என்ற கோணத்தில் போலீசார் விசாரித்து வருகின்றனர். மாணவியின் பெற்றோருக்கு தகவல் அளிக்கப்பட்டுள்ளது.